title: Varsominen

text: Hevosten kasvatuksessa varsat tavallisesti vieroitetaan noin 6 kuukauden iässä, jolloin ne ovat jo oppineet syömään emänsä maidon ohella korsirehua (kuten ruohoa) ja ihmisen tarjoamia rehuja. Vieroittamisen alussa tamma ja varsa voidaan laittaa vierekkäisiin karsinoihin, jotta ne voivat kuulla ja haistaa toisensa. Vieroituksen edetessä välimatkaa pidennetään, ja tamma saatetaan esimerkiksi viedä ulkoilemaan ilman varsaansa. Näin tamma ja varsa oppivat olemaan erossa toisistaan hätääntymättä ja rauhallisina. Kun varsa on noin 14 kuukauden ikäinen, sen on aika lähteä uuteen kotiin, mikäli kasvattaja aikoo myydä sen.


title: Varsominen

text: Jos tamman ja varsan annetaan olla jatkuvasti yhdessä, varsa saattaa jatkaa emänsä maidon imemistä usean vuoden ikään kin. Viimeistään uuden varsan saadessaan emä kuitenkin lakkaa imettämästä edellistä varsaa ja ottaa siihen muutenkin enemmän etäisyyttä, vaikka välit hyvänä säilyisivätkin.


title: Philip Ardagh

text:
Philip Ardagh (s. 11. syyskuuta 1961 Lontoo) on brittiläinen kirjailija. Hänet tunnetaan parhaiten Eddie Dickens -kirjoistaan. Ardagh on tähän mennessä kirjoittanut yli 70 aikuisille ja lapsille suunnattua kirjaa. Vuosina 2004 ja 2005 hän teki yhteistyötä rock-legenda Paul McCartneyn kanssa tämän julkaistessa ensimmäistä lastenkirjaansa "High In The Clouds".
Suomeksi on ilmestynyt Tatun Talo -niminen lasten tietokirjasarja.


title: George Nader

text: George Nader (19. lokakuuta 1921 − 4. helmikuuta 2002) oli amerikkalainen televisio- ja elokuvanäyttelijä, joka tunnettiin useista elokuvistaan. Nader on näytellyt myös Jerry Cottonia saksalaisissa elokuvissa.


title: George Nader

text: Nader kuoli keuhkokuumeeseen 80-vuotiaana vuonna 2002.


title: Vaarjoki

text: Vaarjoki on peltojen ympäröimä pieni joki Naantalin kaupungin ja Maskun kunnan rajalla. Se laskee Saaristomereen Luikkionlahden kohdalla. Itse Vaarjoki on 2,5 kilometriä pitkä, mutta yläjuoksulla se muodostuu kahdesta haarasta. Naantaliin suuntautuva haara on nimeltään Orjanoja ja myöhemmin Murikonoja, mutta Maskuun suuntautuvalla haaralla ei ole nimeä. Vaarjoki muodostaa Vaarjoen valuma-alueen, joka on 3. jakovaiheen vesistöalue. Valuma-alueen suuruus on 16,03 km² ja vesistöalueen tunnus 82.051.


title: Vaarjoki

text: Vaarjoen laakso on yksi kolmesta Maskun keskeisistä avoimista maisemakokonaisuuksista. Fortumin Härkäsuon läjitysalueen sekä entisen Isosuon kaatopaikan luontaiset valumavedet ohjataan Orjanojaan josta ne edelleen kulkeutuvat Vaarjokeen. Joen alajuoksua on ehdotettu melontakäyttöön ja rakennettavaksi sinne laituri ja levähdyspaikkoja.


title: Vaarjoki

text: Vaarjoessa kutee runsaasti lahnoja ja sen kasvillisuus sekä linnusto selvitettiin vuonna 2008. Joessa on runsas vesikasvisto, muun muassa lummetta ja ulpukkaa. Joen kavetessa ojaksi alkaa niittykasvillisuus, pensaikot, sekä runsas kurjenmiekkakasvusto.


title: Vaarjoki

text: Joen alajuoksulla on tiheä ruovikko ja se jatkuu myös joen reunoilla kapeampana ylös mentäessä. Aikoinaan joki on perattu ja sen rantavalilla alajuoksulla kasvaa vankka koivu- ja rantalepikkokuja.


title: Mervi (Hattula)

text: Mervi on kylä Hattulan kunnassa Kanta-Hämeessä. Se sijaitsee Vanajaveden kapeikon Mervenselän länsirannalla, vastapäätä Vesunnin kartanoa. Kylä lukeutuu Hattulan vanhimpiin, sillä varhaisin sitä koskeva asiakirjatieto on vuodelta 1385.


title: Mervi (Hattula)

text: Merven kartano on muodostunut Ylöstalon ja Alastalon rälssisätereistä, joista edellinen on vanhaa rälssiä. 1830-luvulla tilaan yhdistettiin Kraatarin rälssisäteri. Kartanon ovat omistaneet muun muassa Samuel Arvidsson, Henrik Tott, Hanss Schraffer, Arvid Tawast, Herman Blåfield, O. G. Utter ja O. Idestam. Kauppias J. F. Grönlund osti kartanon huutokaupalla vuonna 1882 hintaan 67500 markkaa. Vuonna 1915 kartanon omisti agronimi Gösta Alander. Kartanon nykyinen päärakennus on 1850-luvulta.


title: Mervi (Hattula)

text: Kylä on perinteisesti ollut maanviljelyspainotteinen ja on sitä vielä nykyäänkin pinta-alaan suhteutettuna, joskin maatilojen koneistumisen myötä tarvittavan työväen määrä on vähentynyt merkittävästi. 1900-luvun vaihteessa kylän keskusta oli ainutlaatuisen tiheä. Keisarin, Hentan ja Visalan lisäksi siihen kuului toinenkin Visala, kaksi Nuuttilaa, Pora ja Tykki. Uusjaon yhteydessä toinen Visala ja toinen Nuuttila siirrettiin kylän ulkolaidalle Parolan tien varteen. Toinen Nuuttila yhdistettiin oston avulla Merven Keisarin tilaan. Pora oli jo ennen uusjakoa joutunut Merven kartanon haltuun ja Tykin talo oli vanhimman tyttären myötä liitetty Keisariin.


title: Mervi (Hattula)

text: Maanviljelyä ainoana ansiotyönään tekee enää kolme tilaa, Keisarin tila sekä kaksi Ahtilan tilaa. Muut ovat joko myyneet, vuokranneet peltonsa tai ovat muussa ansiotyössä viljelyn lisäksi. Merven kartanon pellot ovat myös nykyään vuokralla.


title: Mervi (Hattula)

text: Merven Keisarin talosta on lähtöisin samanniminen suku. Henrik ja Amanda Keisarin perheeseen syntyi yhdeksän lasta, joista yksi kuoli jo lapsena. Kaikki muuttivat sukunimensä, tyttäret avioliiton kautta, paitsi naimattomaksi jäänyt Fanni Manner (?). Seuraavassa ikäjärjestyksessä nimet ja niiden muutokset: Amanda (1859-1945) Nummelin, Johan (Janne) (1861-1949) Aaltonen, Aurora (1864-1926) Ahla, Aleksandra (1871-1959) Maukola, Josefiina (1873-1949) Ala-Paavola, Hugo Pertti (1879-1971) Kulhia ja Armiida (1881-1958) Veijalainen.


title: Mervi (Hattula)

text: Yksi viimeisimpiä yhdeksästä sisaruksesta Keisarin sukunimeä kantanut oli tilanomistaja Johan Evert Keisari (myöhemmin Aaltonen, 7.9.1861-27.1.1950) ja vaimonsa Matilda Josefiina Keisari (o.s. Tykki, 11.6.1879-22.3.1961). Keisarin tilan isäntänä ollessaan Johan (Janne) Evert Keisari joutui reservinharjoituksiin mennessään valitsemaan itselleen uuden nimen, koska toista Keisaria ei suvaittu tsaarin valtapiirissä. Hän valitsi nimiluettelon alusta itselleen Aaltosen nimen, mutta Keisarina tai Keisarin isäntänä hänet Mervessä ja Hattulassa tunnettiin, eikä Aaltosena.


title: Mervi (Hattula)

text: Merven Keisarin sukuun kuuluvia merkittäviä henkilöitä ovat olleet Maanmittaushallituksen pääjohtaja Väinö Ahla, Korkeimman hallinto-oikeuden presidentti Eino Ahla, YK:n apulaispääsihteeri Helvi Sipilä, kansanedustaja Liisa Kulhia ja ilmailun pioneeri ja lentokonerakentaja Mikko Kulhia.


title: Mervi (Hattula)

text: Edellä mainittu Merven Keisarin suvun edelliset polvet tulivat taloon alun perin vuonna 1826 ja sitä ennen taloa asutti ainakin yksi muu perhe. Yllä mainittu Amanda (s. 1859) on taloon v. 1826 muuttaneen emännän tyttären tytär (Lähde: Hattulan kirkonkirjat).


title: Mervi (Hattula)

text: Merven ensimmäinen koulu sijaitsi vuonna 1905 Tykin rakennuksessa isossa salissa ja myöhemmin 1910 kylä sai oman koulurakennuksen.


title: Mervi (Hattula)

text: Mervi on myös suomalainen naisen etunimi. Merven Keisarin sukuun kuuluneen filosofian maisteri Mervi Ahlan (s. 1917) tiedetään saaneen nimensä kylässä sijaitsevan Merven kartanon mukaan, mutta hän ei liene ollut ensimmäinen nimenkantaja, koska ensimmäisen kerran nimi tiedetään annetun jo vuonna 1911.


title: Kouprei

text: Kouprei eli koupri eli sauvelinhärkä ("Bos sauveli") on Kaakkois-Aasiassa elävä, erittäin huonosti tunnettu nautaeläimiin kuuluva sorkkaeläinlaji. Se on yksi arvoituksellisimmista ja uhanalaisimmista suurnisäkkäistä, ja sen asemasta omana lajinaan on kiistelty. Kouprei on äärimmäisen uhanalainen ja mahdollisesti jo sukupuuttoon kuollut. Se on silti yhä Kambodžan kansalliseläin.


title: Kouprei

text: Pariisissa sijaitsevan Vincennes'n eläintarhan johtaja Achille Urbain kuvasi kouprein vuonna 1937. Urbain löysi Kambodžasta ranskalaisen eläinlääkärin, tohtori R. Sauvelin talosta metsästysmuistoksi otetun koupreihärän pään vuonna 1936. Laji sai nimensä Sauvelin mukaan. Hän oli ensimmäinen lajiin tutustunut länsimaalainen tiedemies. Tosin vuonna 1929 amerikkalainen mies ja hänen poikansa ampuivat suuren sorkkaeläimen syötiksi tiikerinmetsästystä varten. Eläimen luut lähetettiin Kansasin yliopiston luonnonhistorialliseen museoon, mutta löytö tunnistettiin koupreiksi vasta 1982. Se oli luultavasti jäänyt kuvaamatta harvinaisuutensa ja erityisesti sen vuoksi, että länsimaalaiset eivät liikkuneet Kambodžassa paljoakaan. Löytö herätti epäilyksiä. Ensin sitä luultiin bantengiksi tai villiintyneeksi naudaksi. Sitä on pidetty myös bantengin ja gaurin, vesipuhvelin tai seebun risteytymänä sekä muinaisen Khmerien valtakunnan kesyn nautakarjan jälkeläisenä. Se voi myös olla puutuva rengas nykyisten nautalajien välillä.


title: Kouprei

text: Kouprei hyväksyttiin omaksi lajikseen, kun yksi urosvasikka saatiin pyydystettyä ja vietyä Pariisiin Vincennes’n eläintarhaan. Vasikka saatiin Preăh Vihéarin maakunnasta Kambodžasta. Se eli eläintarhassa, kunnes kuoli nälkään vuonna 1940. Vuonna 1940 saatiin tutkimuksiin aikuinen härkä. Siinä havaittiin monia alkukantaisia piirteitä, joiden takia Harvardin yliopiston nisäkästutkija H. J. Coolidge sijoitti kouprein omaan "Novibos"-sukuunsa. Myöhemmin se siirrettiin "Bos"-sukuun. Lajia on tutkittu viimeksi vuonna 1957, jolloin eläintieteilijä Charles Wharton tutki ja kuvasi filmille luonnonvaraisia yksilöitä. Vuonna 1960 Norodom Sihanouk teki koupreista Kambodžan kansalliseläimen, osittain lajin mystisyyden takia.


title: Kouprei

text: Sana "kouprey" tulee khmerin kielestä ja tarkoittaa ’metsähärkää’. Suvun nimi "Bos" tarkoittaa ’härkää’ ja lajinimensä se on saanut tohtori Sauvelin kunniaksi. Nisäkäsnimistötoimikunnan ehdotus lajin uudeksi suomenkieliseksi nimeksi on kuupri.


title: Kouprei

text: Kouprei on kookas sorkkaeläin. Sen ruumiinpituus on 210–220 senttiä ja paino 700–900 kiloa, säkäkorkeus on 170–190 senttiä ja hännän pituus 100–110 senttiä. Ruumis on suuri, mutta kapea ja jalat pitkät. Kouprei on syntyessään ruskea, mutta lehmät muuttuvat ikääntyessään harmaiksi. Sonnit saavat aikuistuessaan mustan tai hyvin tummanruskean värityksen. Sonneilla on myös korostunut kaulapussi, joka voi olla 40 senttiä pitkä ja koskettaa jopa maata. Sekä sonnilla että lehmällä on erikoiset, loviset sieraimet ja pitkä häntä. Niillä on myös loiva selkäkyttyrä. Väritys on vatsasta hieman vaaleampi. Jaloissa on vaaleat sukat. Silmien ympärillä ja turvan molemmilla puolilla on kastanjanruskeat alueet. Lehmien sarvet ovat lyyran muotoiset. Sonnien sarvet taipuvat juuresta taaksepäin ja sieltä ylös- ja eteenpäin. Sarvien kärjet taas taipuvat sisäänpäin. Sonnin sarvet voivat kasvaa jopa 80 sentin pituisiksi.


title: Kouprei

text: Koupreita tavattiin aiemmin Indokiinassa Kambodžan, Etelä-Laosin, Länsi-Vietnamin ja Kaakkois-Thaimaan alueelta. Nykyään se on todennäköisesti kuollut sukupuuttoon, vaikka joitain yksilöitä saattaa yhä olla jäljellä, todennäköisimmin jossain suojelualueella itäisessä Kambodžassa. Varmoja havaintoja ei ole tehty vuoden 1983 jälkeen. Fossiililöydöt todistavat kouprein eläneen aiemmin Keski-Kiinassa.


title: Kouprei

text: Elinympäristöä ovat erityisesti lehtensä pudottavat "Dipterocarpus"-metsät, varsinkin alueilla, joissa on laajoja ruohostomaita. Ilmeisesti koupreit käyttävät myös ikivihreitä metsäsaarekkeita ja monsuunimetsiä. Seudun maasto on matalaa tai aaltoilevaa alankoa. Suurimmassa osassa levinneisyysaluetta vuodenaikojen vaihtelut ovat suuria ja sademäärä alle 2 000 milliä vuodessa. Vesipaikat ja mineraalien nuolentapaikat ovat varmasti tärkeitä.


title: Kouprei

text: Kouprein elintavoista tiedetään hyvin vähän. Sitä on kuvailtu aktiiviseksi ja rauhattomaksi. Bantengiin verrattuna kouprei on valppaampi ja juoksee sulavammin. Se on yöeläin, luultavasti välttääkseen ihmistä. Koupreit vetäytyvät metsien suojiin välttääkseen myös kuumaa aurinkoa ja tulevat avoimelle alueelle vasta illalla. Ne vaeltavat yössä jopa 15 kilometriä laiduntaessaan. Lajin ravintoa ovat useat lyhyet ja pitkät ruohot, sarat ja jotkin pensaat. Lauma hajoaa ja yhdistyy uudelleen toistuvasti. Yksi lehmä johtaa laumaa, ja siihen liittyy myös sonneja kuivana kautena, jolloin yksilömäärä voi nousta 20:een. Samassa laumassa voi olla myös bantengeja ja vesipuhveleita. Koupreisonnit hankaavat sarviaan puihin ja muurahaiskekoihin, jonka johdosta vanhojen yksilöiden sarvenkärjet ovat kuluneet tylpiksi.


title: Kouprei

text: Koupreit lisääntyvät hitaasti. Ne parittelevat keväällä ja kantoaika kestää 8-9 kuukautta. Ainoa vasikka syntyy talvella, yleensä joulu-tammikuussa. Lehmä eroaa laumasta synnyttääkseen ja palaa takaisin noin kuukauden kuluttua. Poikasen hoidosta on niukasti tietoa.


title: Kouprei

text: Kouprei on erittäin harvinainen tai jo hävinnyt. Varmoja havaintoja lajista ei ole 20 vuoteen. Vuonna 1940 kannaksi arvioitiin tuhat yksilöä vuonna 1964 350 yksilöä ja viisi vuotta myöhemmin 100–200 yksilöä. Alueella on käyty sotia ja siellä on ollut levotonta, joten eläimiä on tapettu rajoittamattomasti. Niitä on tapettu lihan ja sarvien takia muun muassa kiinalaisen lääketieteen käyttöön. Metsästys, elinalueiden katoaminen maatalouden ja puukaupan tarpeisiin, sekä karjasta tarttuneet taudit ovat aiheuttaneet romahduksen. Myös maamiinat ovat voineet tappaa koupreita ja vaikeuttaa suojelua. Vuonna 1994 lajia etsittiin ilmasta ja maasta käsin Kambodžassa, Vietnamissa ja Laosissa, mutta eläimiä ei löydetty. Sen sijaan polkuja on havaittu, ja lajista on myös varmistamattomia havaintoja. Kalloja ja sarvia löytyy yhä kaakkoisaasialaisilta toreilta, mikä pitää yllä toivoa lajin säilymisestä. Lajin aikuisten eläinten määräksi arvioidaan alle 250 yksilöä, todennäköisesti alle 50. Kouprei on rauhoitettu kaikissa alueen maissa, ja se kuuluu myös CITES-sopimuksen liitteeseen I.


title: Huaraz

text: Huaraz on noin sadantuhannen asukkaan kaupunki Perussa, Huarazin maakunnan ja Ancashin alueen pääkaupunki. Kaupunki sijaitsee 420 km pohjoiseen Limasta, sisämaassa noin 3 000 metrin korkeudella merenpinnasta.


title: Huaraz

text: 31. toukokuuta 1970 Ancashin maanjäristys tuhosi suurimman osan vanhaa kaupunkia ja surmasi 10 000 kaupungin asukasta.


title: Turun taideakatemia

text: Turun AMK:n Taideakatemia on Turun ammattikorkeakouluun kuuluva suomalainen taideoppilaitos. Se perustettiin vuonna 1996, kun kulttuurialan koulutus tuli osaksi Turun ammattikorkeakoulun koulutustarjontaa. Taideakatemian muodostivat Turun piirustuskoulu ja Turun taiteen ja viestinnän oppilaitos (TUTVO), joiden lisäksi oppilaitoksessa alkoi musiikin koulutus vuonna 2000.


title: Turun taideakatemia

text: Taideakatemian opetuksen perustoimintoihin sisältyy osallistuminen kansainvälisiin tapahtumiin ja yhteistyöprojektit ulkomaisten partnerien kanssa. Opiskelijoita on noin 650 ja opetus- ja tukihenkilökuntaa yhteensä noin 80.


title: Turun taideakatemia

text: Taideakatemian päätoimipiste sijaitsee Turun ammattikorkeakoulun Linnankadun kampuksella (Linnankatu 54–60), Varvintorin laidalla.Taideopetukselle suunnitellut toimitilat ovat LPR-arkkitehtien käsialaa. Rakennuskompleksissa yhdistyvät mm. vanha köysitehdas, entiset laivatelakkahallit sekä Wärtsilän henkilöstötilana toiminut rakennus. Yleisölle avoimia ovat Taideakatemian Köysiteatteri ja kuvataiteen opiskelijoiden käytössä oleva Köysiratagalleria.


title: Turun taideakatemia

text:
Taideakatemia on yksi Turun ammattikorkeakoulun neljästä tulosalueesta. Koulutukset alkavat joka vuosi. Lisäksi Taideakatemiassa voi ylläpitää ja kehittää ammattitaitoa erilaisissa kulttuurialan täydennyskoulutuksissa.
Yhteistyöprojektit ja tapahtumat


title: Turun taideakatemia

text: Turun Taideakatemian toiminnan yksi tärkeä osa on tutkimus-, kehitys- ja innovaatiotoiminta yhteisöjen ja yritysten kanssa. TKI-projekteissa opiskelijat tutustuvat sekä omaan, tulevaan ammattikenttäänsä että toimivat monialaisessa yhteistyössä hankekumppanien kanssa.


title: Order from Chaos

text: Order from Chaos oli yhdysvaltalainen black, death ja thrash metal -yhtye, joka perustettiin vuonna 1987 Kansas Cityssä. Yhtye vaikutti paljon black metal -kulttuuriin.


title: Tatra T75

text: Tatra T75 oli tšekkoslovakialaisen Tatran valmistama henkilöauto, jota valmistettiin 4 501 kappaletta vuosina 1933–1942. Se kehitettiin T54-mallin seuraajaksi. Autossa oli teknisesti edistyksellisiä ratkaisuja, muun muassa etu- ja taka-akselin erillisjousitus.


title: Tatra T75

text: Tatra T75:n voimanlähde oli nelisylinterinen, nelitahtinen ilmajäähdytteinen bokserimoottori. Moottorinlohko oli valmistettu alumiinista ja sylinterit valuraudasta. Sylinterikannet olivat silumiinia. Nokka-akseli oli moottorinlohkossa kampiakselin alapuolella ja käytti venttiilikoneistoa työntötankojen välityksellä. Zenith 30T -kaasutin oli sijoitettu moottorin yläpuolelle, josta imusarja haaroittui sylinterikansien imukanaville. Moottori oli varustettu Boschin valmistamalla käynnistysmoottorilla. Autossa oltiin jostain syystä menty takaisin 6-volttiseen sähköjärjestelmään; edeltäjämalli T54:ssä järjestelmä oli ollut 12-volttinen. Sähkökomponentit olivat Boschin ja Scintillan valmistamia.


title: Tatra T75

text: Voima välittyi moottorilta kuivan yksilevyisen kytkimen kautta neliportaiseen alumiinirunkoiseen vaihteistoon, josta edelleen kardaaniakselin välityksellä takapyörille. Vaihteisto oli varustettu vapaakytkimellä ja ylivaihteella. Taka-akselilla oli heilurityyppinen erillisjousitus. Jousituksena oli poikittain asennettu puolielliptinen lehtijousi, joka oli kytketty päistään jarrukilpiin ja keskeltä vetopyörästön päälle. Etuakselilla oli vastaavanlainen jousitus, joka oli kiinnitetty keskeltä moottorinlohkon päälle. Pyöräntuentana oli päällekkäinen kolmiotuenta. Alustan voitelua varten autossa oli polkimen kautta toimiva keskusvoitelujärjestelmä.


title: Tatra T75

text: Auton runkoratkaisuna oli keskusputkirunko, jonka sisällä kulki kardaaniakseli. Runkoputki oli asennettu vaihteiston ja vetopyörästön väliin, ja runkoputken etupuolella moottori ja vaihteisto toimivat kantavina rakenteina. Rakenne oli erittäin vääntöjäykkä ja kevyt.


title: Tatra T75

text: Jarruina oli hydraulitoimiset Lockheed-rumpujarrut. Seisontajarru toimi mekaanisesti ja vaikutti takapyöriin.


title: Tatra T75

text: T75:stä oli olemassa kaksi eri alustaversiota. Nelipaikkaisen mallin akseliväli oli 2 700 mm, kuusipaikkaisen 3 200 mm. Tehtaan valikoimaan kuului kolme korimallia: nelipaikkaiset, kaksioviset umpi- ja avomalli sekä kuusipaikkainen, neliovinen umpimalli. Tämän lisäksi Tatra myi alustoja itsenäisille korivalmistajille, jotka rakensivat niiden päälle erilaisia asiakastarpeen mukaan räätälöityjä koreja. Bohemia-niminen yritys valmisti avomalleja, jotka oli varustettu lämpöeristetyllä kangaskatolla.


title: Tatra T75

text: Tatran edustajana Britanniassa toiminut kapteeni Douglas Fitzmaurice rakennutti T75:n alustalle sussexilaisen Thomas Harrington -nimisen yrityksen muotoileman virtaviivaisen korin. Alkuperäisestä moottorista oli muokattu 1 484 -kuutioinen ja sen kampiakseli oli tasapainotettu. Varustukseen kuuluivat säädettävä takapenkki, polttoaine- ja nopeusmittarit sekä sähköiset tuulilasin pyyhkijät. Fitzmaurice-malli esiteltiin Lontoon Olympia Motor Show’ssa 1933. Se oli myös The Autocar -lehden edustajien testattavana. Auto ei herättänyt yleisössä riittävästi innostusta, jotta tuotantoa olisi aloitettu.


title: Tatra T75

text: Prahalainen näyttelijä Olga Zachavova vaikuttui Yhdysvaltain-kiertueellaan paikallisista autoista. Palattuaan vuonna 1937 hän tilasi autokorinrakentaja Tousekilta erikoisvalmisteisen amerikkalaisvaikutteisesti muotoillun T75:n. Auto katosi 1950-luvulla ja löydettiin 50 vuotta myöhemmin Tatravuoristossa sijainneesta ladosta. Auto on sen jälkeen restauroitu.


title: Tatra T75

text: Frankfurtilainen Deutschen Licenz Tatra Automobile Betriebsgesellschaft kokoonpani Tatroja Saksan markkinoita varten. Nimillä Delta tai Detra tunnettu yritys sopi valmistusoikeuksien siirtämisestä oberramstadtilaiselle Neuen Röhrwerkelle, joka vuonna 1933 alkoi valmistaa autoja nimellä Röhr Junior. Moottorin iskutilavuus oli pienennetty 1 486 cm³:iin, mutta teho oli edelleen sama. Röhrin ajauduttua konkurssiin stettiniläinen Stoewer jatkoi mallin valmistusta nimellä "Greif Junior" vuoteen 1939 asti.


title: Tatra T75

text: Tatra V 750 oli nelivetoisen maastoauton prototyyppi, joka perustui pitkälti T75:n tekniikkaan. Se suunniteltiin Tšekkoslovakian asevoimien tarpeisiin.


title: Tatra T75

text: T75-malliakin toimitettiin asevoimille, kun 1936 Tšekkoslovakian armeija sai 28 kuusipaikkaista T75:tä. Niitä toimitettiin myös 21 kappaletta poliisivoimille ja 9 kappaletta puolustusministeriölle.


title: Merisipuli

text: Merisipuli eli jättimerisipuli ("Urginea maritima", syn. "Drimia maritima", "Scilla maritima") on parsakasvien ("Asparagaceae") heimoon ja "Urginea"-sukuun kuuluva sipulikasvi. Kasvia tavataan Välimeren alueella.


title: Merisipuli

text: Merisipulista tavataan sekä valkoista, Välimeren itäosissa pääasiassa kasvavaa, että punaista, Välimeren länsiosissa kasvavaa, muotoa.


title: Merisipuli

text: Merisipuli kukkii elokuusta lokakuuhun.


title: Merisipuli

text: Merisipuli on lääkekasvi, jota tiedetään käytetyn jo 1 000 vuotta eaa. Kasvia ovat käyttäneet esimerkiksi roomalaiset, sillä merisipuli aiheuttaa oksentelua ja poistaa turvotusta. Myös Johan Bergmanin kirjoituksessa "”Neuwo – kuinga tawalliset kulku- ja tarttuwaiset taudit – taitawat estetyxi ja paratuxi tulla”" vuodelta 1775 kerrotaan merisipulia käytetyn vesipöhön eli turvotuksen hoitoon.


title: Merisipuli

text: Merisipulissa on varsinkin sydämen toimintaan vaikuttavia aineita, tarkemmin sydänaktiivisia glykosideja kuten proskillaridiinia. Esimerkiksi Suomessakin on myyty lääkettä, joka sisälsi merisipulista saatavaa skillaridiiniglykosidia. Se vaikuttaa sydänlihanksen supistumiseen, joten se vähentää sydämen vajaatoimintaa ja siten turvotuksia. Aine on kuitenkin varsin toksista ja saattaa väärin annosteltuna aiheuttaa vakavia sivuvaikutuksia.


title: BBC Home Service

text: BBC Home Service oli BBC:n radiokanava, joka toimi vuosina 1939–1967. Se luotiin toisen maailmansodan syttyessä korvaamaan alueelliset radioasemat, jotta saksalaiset lentokoneet eivät pystyisi käyttämään näiden lähettimiä apuna suunnistuksessa. Sodan päätyttyä 1945 kanavan toiminta alueellistettiin uudestaan. Vuonna 1967 Home Servicen korvasi BBC Radio 4.


title: Seututie 189

text: Seututie 189 eli Rymättyläntie on Varsinais-Suomessa, Naantalissa sijaitseva seututie. Tie alkaa Naantalin mantereelta, Kuparivuoren tunnelista ja kulkee läpi Merimaskun päättyen Rymättylän keskustaan. Seututie 189 on osa Turun saariston kiertävää Saariston rengastie -nimistä matkailutietä. Tie alkaa kohdasta, jossa kantatie 40 (Armonlaaksontie) päättyy Naantaliin, ja loppuu kohtaan, jossa tie jatkuu yhdystienä 1890 (Rööläntie).


title: Seututie 189

text:
Tiellä on yksi tunneli ja kolme siltaa: 320-metrinen Kuparivuoren tunneli, Naantalinsalmen silta, sen rinnalla kevyen liikenteen käytössä 211-metrinen Ukko-Pekan silta sekä 240-metrinen Särkänsalmen silta. Särkänsalmessa liikennöi Luonnonmaan ja Otavan välillä moottorilossi vuodesta 1935 vuoteen 1970, kunnes otettiin käyttöön Särkänsalmen silta.
Tien varrella kulkee osan matkasta kevyen liikenteen väylä.


title: Seututie 189

text: Seututie 189 on Rymättylän ja Merimaskun päätie.


title: Seututie 189

text: Naantalinsalmen sillan keskivuorokausiliikennemäärä on noin 10 000 ajoneuvoa vuorokaudessa ja kesäkuukausina 12 500 ajoneuvoa vuorokaudessa.


title: Seututie 189

text: Särkänsalmen sillalla keskivuorokausiliikennemäärä oli vuonna 2005 noin 5 600 ajoneuvoa vuorokaudessa ja kesällä noin 7 100 ajoneuvoa vuorokaudessa.


title: Naantalin Löyly

text: Naantalin Löyly on vuonna 1921 perustettu naantalilainen urheiluseura. Jäseniä seurassa on yli 400 ja lajeina ovat muun muassa yleisurheilu ja hiihto. Kuuluisa keskimatkojen juoksija Olavi Vuorisalo edusti Löylyä.


title: The Haunting in Connecticut

text: The Haunting in Connecticut (Yhdysvallat, 2009) on väitettyihin tositapahtumiin perustuva kauhuelokuva. Sen ohjasi Peter Cornwell.


title: The Haunting in Connecticut

text: "Ilta-Sanomien" Tarmo Possu piti kiinnostavimpana elokuvassa tapaa, jolla se kuvaa esikoislapsen sairauteen totuttelevan perheen arkea. Kauhutehosteita paisutellaan hänestä yli äyräiden, mutta hyvät näyttelijät, etenkin Virginia Madsen, pitävät elokuvaa pinnalla tavallista mietitymmän vuoropuhelun ohella.


title: Naantalin Koripalloilijat

text: Naantalin Koripalloilijat (lyhyemmin NaKo) on naantalilainen vuonna 1970 perustettu koripalloseura. Seuralla on nykyisin noin 130 lisenssipelaaja. Seuran edustusjoukkue on pelannut koripallon I-divisioonassa kaksi kautta.


title: SB Naantali

text: SB Naantali (Salibandy Naantali ry) on naantalilainen salibandyn erikoisseura, joka syntyi vuonna 2004, kun Naantalin Salibandyseura (NaSSe) ja VG-62 Salibandy yhdistyivät.


title: SB Naantali

text: Seuralla on suuri ja koko ajan kasvava nuorisotyö. Vuonna 2013 SB Naantali oli lisenssimäärällä (359 kpl) mitattuna Suomen 28. suurin salibandyseura.


title: SB Naantali

text: Miesten edustusjoukkue pelaa kaudella 2015–2016 maan kolmanneksi korkeinta sarjatasoa II-divisioonaa. Naisten edustus pelasi I-divisioonaa kaudesta 2009–2010 lähtien, mutta tällä hetkellä naisten joukkue ei ole toiminnassa. Naisten joukkue sijoittui kauden 2009–2010 Suomen Cupissa neljänneksi. Kaudella 2015-2016 seurassa on aikuisjoukkueina lisäksi 5-divisioonaa pelaava M2 ja 4-divisioonaa pelaava M3. Seuran juniorijoukkueet ovat menestyneet sekä kansallisissa että kansainvälisissä sarjoissa ja turnauksissa. Kaudella 2015-2016 seuralla on juniorijoukkueet pojissa B-junioreissa ja siitä nuoremmissa sekä tytöissä C- ja D-junioreissa.


title: SB Naantali

text: Seura on tehnyt aiemmin yhteistyötä FBC Turun kanssa, jonka kanssa sillä on yhteiset joukkueet A- ja B-poikien ikäluokissa. Joukkueet käyttivät sarjoissa nimeä SBC.


title: Ellef Ringnesin saari

text: Ellef Ringnesin saari () on yksi kolmesta suurimmasta Sverdrupinsaaresta, jotka sijaitsevat pituuspiirien 78 ja 79 välillä Nunavutin territoriossa Kanadassa. Saari sijaitsee sen länsipuolella olevan Bordensaaren ja itäpuolen Amund Ringnesin saaren välissä. Saaren pinta-ala on 11 295 km², se on 69. suurin saari maailmassa ja 16. suurin Kanadassa. Saaren korkein kohta on nimeämätön huippu, joka kohoaa 260 metriä merenpinnasta.


title: Ellef Ringnesin saari

text: Norjalaisen Otto Sverdrupin retkikunta löysi Sverdrupin saaret ja nimesi Ellef Ringnesin saaren Oslossa toimineen Ringnesin panimon toisen perustajan Ellef Ringnesin mukaan. Ringnes toimi Svedrupin tutkimusmatkan yhtenä rahoittajana. Saari oli Norjan valtion omaisuutta vuodesta 1902–1930, minkä jälkeen se siirtyi Kanadalle.


title: Ellef Ringnesin saari

text: Ellef Ringnesin saari on asumaton, mutta sen länsirannikolla toimi vuosien 1948–1978 aikana miehitetty Yhdysvaltain ja Kanadan yhteistyönä perustettu arktinen Isachsenin sääasema (H.A.W.S.) () (). Vuonna 1989 miehitetyn aseman tilalle pystytettiin automatisoitu, satelliittilinkillä varustettu sääasema.


title: Naantalin Voimistelijat

text: Naantalin Voimistelijat eli Nvo (aiemmin Naantalin Naisvoimistelijat) on naantalilainen vuonna 1950 perustettu voimisteluseura. Seuralla on noin 900 jäsentä.


title: Maijamäen liikuntahalli

text:
Maijamäen liikuntahalli on Naantalissa, Maijamäessä sijaitseva vuonna 1984 valmistunut liikuntahalli. Koko hallin pinta-ala on 2 337 m² ja tilavuus 15 660 m³. Liikuntasalin pinta-ala on 1 254 m², pohjamitat 38 x 33 m ja vapaakorkeus 8-10 metriä.
Tila on kiinteästi yhteydessä Naantalin lukioon ja Maijamäen kouluun.


title: Maijamäen liikuntahalli

text: Hallissa on kokoontyönnettävä 378-paikkainen katsomo. Lisäksi yli sata katsojaa mahtuu sisääntuloparvelle ja irtotuoleja on 500 kappaletta. Tilat on hyväksytty 1 020 katsojalle. Hallissa on 200 m² kuntosali ja koulutustilat.


title: Maijamäen liikuntahalli

text: Hallin vihkiäistapahtumassa vuonna 1984 pelasi muun muassa NBA-pelaaja Nikos Galis. Myöhemmin muun muassa Cheryl Miller ja Olympiakultaa voittanut Yhdysvaltain naisten koripallomaajoukkue vieraili hallissa. Myös useita SM-tason kilpailuja on järjestetty Maijamäessä, kuten taekwondon SM-kisat syksyllä 2007.


title: Maijamäen liikuntahalli

text: Liikuntahallissa on esitetty Naantalin Musiikkijuhlien ohjelmistoa, kuten Jaakko Kuusiston johtama ooppera "Koirien Kalevala" viidesti vuoden 2010 kesällä.


title: Naltreksoni

text: Naltreksoni on immunostimulantti ja opioidiantagonisti, jota käytetään pienillä annoksilla MS-taudin, virusinfektion jälkeisen väsymysoireyhtymän, autismin, syövän, gynekologisten sairauksien ja Chronin taudinhoitoon.


title: Naltreksoni

text: Naltreksonia käytetään erittäin suurina annoksina myös alkoholismin hoidossa, jolloin sillä on melko paljon sivuvaikutuksia. Naltreksoni vaikuttaa alkoholismin hoidossa aivojen toimintaan vähentämällä juomisen palkitsevuutta. Naltreksoni on todettu suomalaistutkimuksessa tehokkaaksi ja turvalliseksi alkoholismin lääkehoidoksi. Lääkkeen vaikutus alkoholinkäytön hillitsijänä huomattiin 1990-luvun alussa. Vaikutuksen huomasi Suomessa Alkon laboratoriossa työskennellyt tutkija, dosentti David Sinclair. Suuriannoksisen naltreksonihoidon vaikutus ajokykyyn ja koneiden käyttökykyyn on vähäinen tai kohtalainen.


title: Naltreksoni

text: Naltreksonia on tutkittu amfetamiiniriippuvuuden hoidossa ja sitä käytettiin 1980-luvulla AIDS:in hoitoon.


title: Naltreksoni

text: Naltreksonin kauppanimiä ovat Naltrexon Vitaflo ja Revia.


title: Naltreksoni

text: Naltreksoni voi aiheuttaa sivuvaikutuksia, kuten pahoinvointia, jota laajimmassa tutkimuksessa raportoi kymmenen prosenttia käyttäjistä.


title: Mauste-Sallinen

text: Mauste-Sallinen on naantalilainen vuonna 1961 perustettu mauste- ja leivontuotealan yritys. Se tuo maahan, valmistaa, pakkaa, varastoi ja markkinoi mausteita ja leivonta-alan tuotteita.


title: Mauste-Sallinen

text: Yrityksen toiminnan alku on vuodessa 1961, jolloin Terttu ja Heino Sallinen aloittivat mausteiden maahantuonnin. He myivät yrityksen 1985.


title: Mauste-Sallinen

text: Vuonna 2002 Mauste-Sallinen oli Suomen toiseksi suurin yksityinen maustetehdas. Yrityksen valikoimissa on 700 nimikettä. Sen liikevaihdosta kuitenkin vain yksi kolmannes tulee mausteista, loput leivontatuotteista. Yrityksellä on kallioon louhittu varasto, jossa markkinatilanteiden epävarmuuden vuoksi varastoidaan pippureita vuoden tarpeeksi.


title: Roger Laurent

text: Roger Laurent (21. helmikuuta 1913 Liège, Vallonia, Belgia – 6. helmikuuta 1997 Uccle, Bryssel, Belgia) oli belgialainen F1-kuljettaja.


title: Roger Laurent

text: Viisinkertainen moottoripyöräsarjan mestari Laurent tutustui nelipyöräisillä kilpa-autoilla ajamiseen Formula 2-sarjassa, jossa ajoi Veritaksen autoilla vuonna 1949. Vuonna 1950 hän ajoi Chimayn kilpailussa kolmanneksi ja seuraavana vuonna samassa kilpailussa johti kilpailun alkupuolella, kunnes pyörähti ja sijoittui lopulta seitsemänneksi.


title: Roger Laurent

text: Laurent osallistui F1-sarjan ulkopuoliseen Albin -osakilpailuun vuonna 1951 Talbot-Lagon autolla, jossa sijoittui seitsemänneksi. Varsinaisesti F1-sarjaan Laurent osallistui kaudella 1952 kahden osakilpailun verran. Hän oli parhaimmillaan Ferrarin autolla kuudes vuoden 1952 Saksan GP:ssä eikä kerännyt urallaan yhtään pistettä. Samana vuonna Laurent voitti Eläintarhan ajot ja oli seuraavana vuonna toinen samassa kilpailussa.


title: Roger Laurent

text: Laurent ajoi myös Le Mansin 24 tunnin ajoissa vuosina 1953-54, joissa sijoittui yhdeksänneksi ja neljänneksi. Hänen jalkansa murtui vuoden 1955 Barin osakilpailun harjoituksissa ja vetäytyi kilparadoilta vuotta myöhemmin.


title: Chris Lawrence

text: Christopher J. Lawrence (27. heinäkuuta 1933 Ealing, Lontoo – 13. elokuuta 2011) oli brittiläinen F1-kuljettaja. Hän osallistui kahteen F1-osakilpailuun kaudella 1966. Hän oli parhaimmillaan 11. Britannian GP:ssä 1966. Toisen kilpailun hän keskeytti. Hän ajoi Cooperista muunnellussa J.A. Pearce -tallissa.


title: Sammalmesikko

text: Sammalmesikko ("Gymnomyza viridis") on kolmella saarella Fidžillä tavattava mesikkoihin kuuluva varpuslintu.


title: Sammalmesikko

text: Kooltaan sammalmesikko on noin 27 cm. Laji on väritykseltään kauttaaltaan oliivin vihreä. Nuorten yksilöiden vatsa on viiruinen tai täplikäs. Sammalmesikon nokka on kapea ja hieman alaspäin kaartunut. . Lajin kaksi alalajia "G. v. brunneirostris" ja "G. v. viridis" eroavat toisistaan nokkansa ja jalkojensa värityksen perusteella. "G. v. brunneirostris"- alalajin nokka on ruskea ja jalat oliivinväriset, kun "G. v. viridis"-alalajin nokka ja jalat ovat keltaiset.


title: Sammalmesikko

text: Sammalmesikkoa tavataan Fidžistä kolmelta saarelta. "G. v. brunneirostris" elää Viti Levulla ja "G. v. viridis" Vanua Levulla sekä Taveunilla. Sammalmesikot elävät saaren alkuperäisten metsien latvuskerroksissa. Laji sietää jonkin verran metsien hakkuita, mutta ei pysty elävään metsissä, joissa hakkuut ovat hyvin laajamittaisia. Sammalmesikkokannan kooksi arvellaan 50 000–200 000 yksilöä.


title: Sammalmesikko

text: Sammalmesikko on suhteellisen kovaääninen lintu, joskin lajin äänekkyys riippuu sen asuinpaikasta. Viti Levulla laji esittää kutsuäänensä usein kuorona, jonka yksi lintu aloittaa ja johon muut yhtyvät. Vanua Levulla ja Taveunilla laji on huomattavasti hiljaisempi.


title: Sammalmesikko

text: Sammalmesikon lisääntymisaika kestää kesäkuusta lokakuulle. Lajilta on kuvattu vain yksi pesä. Se oli tukevarakenteinen korimainen pesä, jona laji oli todennäköisesti tehnyt päällyskasvien juurista. Se sijaitsi suuren puun latvuston uloimmissa osissa. Vain yksi vanhemmistaan riippuva poikanen on tavattu. Sammalmesikon poikasten uskotaan olevan emoistaan riippuvaisia hyvin pitkän ajan noin kahdesta kolmeen kuukautta.


title: Sammalmesikko

text: Sammalmesikot ruokailevat pääosin latvustoissa, mutta saattaa etsiä ravintoaan myös maasta. Sammalmesikon ravinto koostuu pääasiassa medestä, mutta se syö myös hedelmiä sekä hyönteisiä.


title: Vladimir Petković

text: Vladimir Petković (s. 15. elokuuta 1963) on Bosnian kroaatti jalkapallovalmentaja ja entinen keskikenttäpelaaja. Kesästä 2014 lähtien hän on toiminut Sveitsin jalkapallomaajoukkueen päävalmentajana.


title: Vladimir Petković

text: Petkovićilla on Sveitsin, Bosnia ja Hertsegovinan sekä Kroatian passit.


title: Vladimir Petković

text: Petkovićin pelaajaura jäi varsin vaatimattomaksi, vaikka hän aloittikin bosnialaisessa suurseura FK Sarajevossa 1981. Hän pelasi Jugoslaviassa viisi vuotta, kunnes siirtyi Sveitsiiin. Hän edusti uransa loppuvuodet useita sveitsiläisseuroja ilman suurempaa menestystä.


title: Vladimir Petković

text: Petkovićin valmennusura alkoi AC Bellinzonan apulaisvalmentajana vuonna 1997. Kahden apulaisvalmentajavuoden jälkeen hän siirtyi 2004 AC Luganon päävalmentajaksi, mutta palasi jo vuoden kuluttua takaisin Bellinzonaan, tällä kertaa päävalmentajaksi. Petkovićin johdolla Bellinzona eteni kaudella 2007/08 hienosti Sveitsin cupin loppuotteluun, jossa se kärsi tappion FC Baselille 1–4. Samana keväänä Bellinzona juhli myös Challenge Leaguen kakkossijaa ja nousua pääsarjatasolle.


title: Vladimir Petković

text: Elokuussa 2008 hän siirtyi BSC Young Boysin päävalmentajaksi. Debyyttikaudellaan hän nosti berniläiset taistelemaan mestaruudesta, mutta lopulta FC Zürich vei pidemmän korren ja Young Boysin jäädessä liigakakkoseksi. Kaudella 2009/10 Young Boys jatkoi edelleen vahvasti mukana mestaruuskamppailussa ja syyskauden jälkeen näytti vahvasti siltä, että berniläisten 24 vuoden odotus päättyisi. Lopulta FC Basel kuitenkin nousi rinnalle ja Petkovićin miehistö kärsi kirvelevän 0–2 kotitappion Baselille mestaruuden ratkaisseessa päätöskierroksen ottelussa. Kaudella 2010/11 Young Boys jatkoi edelleen taistelua kärjen tuntumassa, mutta mestaruuskamppailuun sillä ei ollut asiaa. Toukokuussa 2011 seurajohto erotti Petkovićin Young Boysin ollessa sarjassa kolmantena.


title: Vladimir Petković

text: Kesäkuussa 2011 Petković tuli turkkilaisseura Samsunsporin päävalmentajaksi. Petkovićin urakka Turkissa jäi vain puolivuotiseksi, sillä kehnojen tulosten vuoksi hän sai potkut jo tammikuussa 2012. Samsunspor voitti hänen johdollaan vain kolme liigaottelua.


title: Vladimir Petković

text: Toukokuun puolivälissä 2012 Petković palasi valmennustehtäviin allekirjoitettuaan loppukauden mittaisen sopimuksen vuoden optiolla FC Sionin kanssa. Aiemmin kaudella siirtorikkeestä 36 pisteen rangaistuksen saanut seura onnistui Petkovićin johdolla säilyttämään paikkansa Sveitsin liigassa, kun se Neuchâtel Xamax'n konkurssin myötä sijoittui liigan toiseksi viimeiseksi. Sarjakarsinnoissa Sion voitti FC Aaraun yhteismaalein 3–1.


title: Vladimir Petković

text: Petković jätti Sionin jo kesäkuun alussa 2012 ja siirtyi Serie A:ssa pelaavan SS Lazion päävalmentajaksi. Bosnialaisen johdolla Lazion syyskausi 2013/14 sujui heikosti ja joukkue ei kyennyt haastamaan kärkiseuroja syksyn aikana. Heikot esitykset ovat nostaneet spekulaatiota Petkovićin potkuista. Joulukuun lopulla 2013 uutisoitiin, että Petković siirtyy kesällä 2014 Sveitsin jalkapallomaajoukkueen päävalmentajaksi. Lazio päätti syyskauden Serie A:ssa tappioon Hellas Veronalle ja sarjassa seura on vasta kahdeksantena. Petkovićin uuden sopimuksen jälkeen hänen asemansa Laziossa vaikeutui ja vuoden 2013 lopussa hän toimi edelleen seuran virallisena päävalmentajana, mutta harjoituksissa 30. joulukuuta vetovastuu oli Edoardo Rejalla. Lopulta Lazio vahvisti Petkovićin potkut 4. tammikuuta 2014.


title: Vladimir Petković

text: Petkovićin johdolla Sveitsi aloitti EM2016-karsinnat heikosti häviämällä ensimmäiset ottelunsa Englannille ja Slovenialle. Avausvoitto tuli kolmannella kierroksella San Marinoa vastaan ja tämän jälkeen Sveitsi voitti kuusi karsintaotteluaan häviten ainoastaan Englannille. Näin Sveitsi eteni EM-lopputurnaukseen lohkokakkosena.


title: Adlwang

text: Adlwang on kunta Steyr-Landin piirissä, Ylä-Itävallan osavaltiossa Itävallassa. Kunnan asukasluku on viimeisimmän mittauksen mukaan vuonna 2011 1 685, pinta-ala on noin 17 neliökilometriä. Asukastiheys kunnassa on noin 98 /km². Kunnan pormestari on tällä hetkellä Franz Hiesimayr. Kunta sijaitsee 422 metrin korkeudella merenpinnasta.


title: AC Bellinzona

text: AC Bellinzona on sveitsiläinen jalkapalloseura Bellinzonasta Ticinon kantonista. Seura on perustettu vuonna 1904 ja se on italiankielisen alueen ylpeys. Seura tekee runsaasti yhteistyötä Serie A -joukkueiden kanssa ja eritoten nuoret pelaajat ovat saaneet Bellinzonassa pelikokemusta. AS Romalla on Bellinzonan yhteistyöseura.


title: AC Bellinzona

text: Vuonna 1948 Sveitsin mestaruuden voittanut Bellinzona nousi kauden 2007/08 päätteeksi pääsarjaan 18 vuoden tauon jälkeen. Samalla kaudella se eteni Vladimir Petkovićin opein Sveitsin cupin finaaliin, jossa kärsi tappion FC Baselille.


title: FC Aarau

text: FC Aarau on sveitsiläinen vuonna 1902 perustettu jalkapalloseura Aaraun kaupungista Aargaun kantonista. Seura pelaa kotiottelunsa Stadion Brügglifieldillä ja pelaa kaudella 2013/14 korkeimmalla sarjatasolla.


title: FC Aarau

text: FC Aarau on historiansa aikana voittanut Sveitsin mestaruuden kolmesti. Ensimmäinen menestyksen jakso ajoittuu 1910-luvulle, jolloin sveitsiläinen jalkapallo otti ensiaskeliaan. Seura pelasi pääsarjatasolla vuosina 1907-1933 kaikkiaan 25 vuotta, kunnes putosi divisioonaan useiksi vuosikymmeniksi. Lopulta kaudella 1980/81 Paul Stehrenbergerin luotsaamana Aarau palasi pääsarjatasolle. 1980-luvun jälkipuoliskolla Aarau nautti menestyksestä Ottmar Hitzfeldin johdolla ja juhli 1985 Sveitsin cupin voittoa.


title: FC Aarau

text: 1992/93 itävaltalainen Rolf Fringer luotsasi Aaraun seurahistorian toistaiseksi viimeiseen mestaruuteen. Seura on pelannut pääsarjatasolla enemmän ja vähemmän menestyksekkäästi lähes 30 vuoden ajan. Vuonna 2002 taloudelliset vaikeudet olivat tuhota seuran, mutta seura onnistui selättämään pahimmat ongelmat ja vältti konkurssin. Seura onkin saanut sitkeästä pääsarjassa pysyttelystään lempinimen "Die Unabsteigbaren", "Putoamattomat". Lopulta Aarau putosi kauden 2009/10 jälkeen sarjajumbona liigasta.


title: Eduard Eckardt

text: Eduard Eckardt (29. tammikuuta 1875 Kolberg, Saksa – 15. kesäkuuta 1959 Berliini, Saksa) oli Saksan maavoimien kenraalimajuri toisen maailmansodan aikana.


title: Eduard Eckardt

text: Eckardt värväytyi 2. kenttätykistörykmenttiin kadetiksi 1894. Vuonna 1912 hänestä tuli patterinkomentaja ja ensimmäisen maailmansodan alkaessa elokuussa 1914 hän oli saavuttanut kapteenin arvon. Sodan aikana hänestä tuli pataljoonankomentaja samassa yksikössä ja myöhemmin armeijaryhmä Linsingenin 1. adjutantti. Sodan jälkeen hän osallistui spartakistikapinan tukahduttamiseen "Division von Lettow-Vorbeck"issa. Hän jäi eläkkeelle 1927, mutta palasi saman tien armeijaan palkkaupseeriksi toimien mm. alueellisena upseerina ja täydennysupseerina. Lokakuussa 1938 Eckardt toimi huolto- ja hyvinvointitoimiston päällikkönä III. sotilaspiirin esikunnassa. Hän pysyi tehtävässä III armeijakunnassa toisen maailmansodan alettua. Hän jäi eläkkeelle 31. heinäkuuta 1942. Eckardt kuoli Berliinissä 1959.


Tšekkoslovakian naisten koripallomaajoukkue edusti Tšekkoslovakiaa koripallon naisten maajoukkuekilpailuissa. Sen seuraajat ovat Tšekin ja Slovakian maajoukkueet.


title: Tšekkoslovakian naisten koripallomaajoukkue

text: Tšekkoslovakian maajoukkue saavutti MM-kilpailuissa kaksi hopea- ja neljä pronssimitalia. EM-kilpailuissa se sai seitsemän hopeaa ja kahdeksan pronssia. Joka kerta, kun Tšekkoslovakia oli hopealla MM- ja EM-kilpailuissa, kultaa voitti Neuvostoliitto. Olympialaisissa Tšekkoslovakia oli parhaimmillaan neljäs Montrealissa 1976.


text: Tunnettuja Tšekkoslovakian maajoukkuepelaajia olivat muun muassa Milena Blahoutová, Helena Jošková ja Dagmar Hubálková.


An Evening with John Petrucci and Jordan Rudess on Dream Theater -yhtyeessä soittavien kitaristi John Petruccin ja kosketinsoittaja Jordan Rudessin puoliakustisesta esiintymisestä nauhoitettu livealbumi. Se nauhoitettiin Helen Hayes Performing Arts Centerissä New Yorkissa 10. kesäkuuta 2000. Levyllä soittavat ainoastaan Petrucci ja Rudess.


title: An Evening with John Petrucci and Jordan Rudess

text: Albumi julkaistiin alun perin itsenäisesti 11. joulukuuta 2000. Albumi julkaistiin kuitenkin uudelleen Favored Nationsin kautta 18. toukokuuta 2004 kolmen uuden kappaleen sekä uuden kansikuvan kera.


text: Kaikki kappaleet on säveltänyt John Petrucci ja Jordan Rudess.


text: Kappaleet 4, 7, ja 10 vain uudelleenjulkaisussa.


title: Nigel Marven

text: Nigel Marven (s. 27. marraskuuta 1960 Yhdistynyt kuningaskunta) on brittiläinen luontodokumenttien juontaja, tuottaja, tietokirjailija ja ornitologi. Marven on juontanut kymmeniä luontodokumentteja kuten "Esihistoriallinen puisto" -dokumenttisarjan.


title: Nigel Marven

text: Marven opiskeli kasvitiedettä Bristolin yliopistossa 22-vuotiaaksi saakka, kunnes siirtyi luomaan uraa BBC:n luonnonhistorialliseen yksikköön. Aluksi hän työskenteli tutkijana luonto-ohjelmissa, myöhemmin myös tuottajana. Marven työskenteli suuresti arvostamansa David Attenboroughin kanssa 12 vuotta, kunnes vuonna 1998 siirtyi ITV-televisiokanavalle juontamaan ja tuottamaan luontodokumentteja.


title: Espanjan naisten koripallomaajoukkue

text: Espanjan naisten koripallomaajoukkue edustaa Espanjaa koripallon naisten maajoukkuekilpailuissa. Sitä hallinnoi Espanjan koripalloliitto.


title: Espanjan naisten koripallomaajoukkue

text: Espanja voitti Euroopan-mestaruuden Italiassa 1993. Sijoituttuaan alkulohkossaan toiseksi se kukisti välieräottelussa Slovakian 73–55 ja Perugiassa pelatussa loppuottelussa Ranskan 63–53. Ranskan kisoissa 2001 Espanja sai pronssia: hävittyään välierässä Venäjälle se kukisti pronssiottelussa Liettuan 89–74. Kreikan EM-kilpailuissa 2003 Espanja kärsi jälleen välierässä tappion Venäjälle, mutta voitti pronssiottelussa Puolan 87–81. Turkissa 2005 Espanja hävisi välierässä Tšekille ennen kuin kukisti pronssiottelussa Liettuan 83–65.


title: Espanjan naisten koripallomaajoukkue

text: Espanja selviytyi toisen kerran EM-loppuotteluun Italian kisoissa 2007. Voitettuaan välieräottelussa Valko-Venäjän 70–54 se hävisi Chietissä pelatussa loppuottelussa Venäjälle 68–74. Latviassa 2009 Espanja kärsi välierässä tappion Venäjälle ennen kuin kukisti pronssiottelussa Valko-Venäjän 63–56.


title: Espanjan naisten koripallomaajoukkue

text: EM-kisoissa 2011 Espanja jäi yhdeksänneksi mutta tämän jälkeen se on voittanut mestaruuden vuonna 2013, saanut pronssia vuonna 2015 sekä voittanut kolmannen Euroopan-mestaruutensa vuonna 2017.


title: Espanjan naisten koripallomaajoukkue

text: Olympialaisissa Espanja on saavuttanut hopeaa Rio de Janeirossa 2016. Sen aiemmat parhaat olympiasaavutukset olivat viidennet sijat vuosina 1992 ja 2008. MM-kilpailuissa se oli samalla sijalla 1998. Tšekin MM-kilpailuissa 2010 joukkue sai pronssia. Hävittyään välieräottelussa Yhdysvalloille se kukisti pronssiottelussa Valko-Venäjän 77–68. Vuoden 2014 MM-kilpailuissa Espanja saavutti MM-hopeaa ja vuonna 2018 se sai toisen MM-pronssinsa.


title: Siri Svegler

text: Siri Svegler (s. 15. huhtikuuta 1980 Göteborg, Ruotsi) on ruotsalainen näyttelijä. Hän esitti "Troija"-elokuvassa Polydoraa.


Fenriz Presents... The Best of Old-School Black Metal on Darkthronen rumpalin Fenrizin koostama kokoelma klassisia black metal -kappaleita. Fenriz itse tarkoitti albumin historiikiksi, joka kuvaisi black metalin syntyä ja kehitystä. Ainoa uudempi yhtye albumilla on Nattefrost. Alun perin hän olisi halunnut albumille mukaan myös Possessedin, mutta Larry LaLonde kieltäytyi sisällyttämästä yhtyeensä kappaleita kokoelmalle.


title: Lasse Brun Pedersen

text: Lasse Brun Pedersen (s. 23. toukokuuta 1974) on tanskalainen pyöräsuunnistaja ja maailmanmestari. Seuratasolla hän edustaa FIF Hillerødiä. Aikaisemmin hän edusti Ballerup OK:ta.


title: Lasse Brun Pedersen

text: Ensimmäisen arvokilpailumitalinsa Pedersen voitti Castelfiorentinon EM-kilpailujen sprintistä vuonna 2007. Samana vuonna Nové Město na Moravěn MM-kilpailuista hän voitti hopeaa pitkältä matkalta ja pronssia viestistä.


title: Lasse Brun Pedersen

text: Ostródan MM-kilpailuista 2008 Pedersen voitti kultaa sprintissä ja viestissä. Viestissä hänen kanssaan pyöräsuunnistivat Torbjørn Gasbjerg ja Søren Strunge. Nidan EM-kilpailuissa samana vuonna hän voitti kultaa keskimatkalta, pitkältä matkalta ja viestistä.


title: Lasse Brun Pedersen

text: Kesäkuussa 2009 Farumin ja Kööpenhaminan EM-kilpailuissa Pedersen voitti pitkältä matkalta kultaa ja keskimatkalta pronssia. Samana vuonna Ben Shemenin MM-kilpailuissa hän voitti hopeaa sprintistä ja pronssia keskimatkalta.


title: Lasse Brun Pedersen

text: Hänen nuorempi siskonsa Line on pyöräsuunnistuksen MM-mitalisti.


title: Rauhalahden voimalaitos

text:
Rauhalahden voimalaitos on Jyväskylässä, Jyväsjärven itärannalla sijaitseva vuonna 1986 valmistunut vastapainevoimalaitos. Voimalan rakensi Imatran Voima. Se tuottaa kaukolämpöä, sähköä ja teollisuushöyryä. Voimala tuottaa yhdessä 2010 valmistuneen Keljonlahden voimalaitoksen kanssa pääosan Jyväskylän seudun kaukolämmöstä. Aiemmin Rauhalahti huolehti Kankaan paperitehtaan tarvitsemasta teollisuushöyrystä.n
Voimalaitoksen pääkattilan toimitti Tampella Power. Tyypiltään kattila on leijukerroskattila. Voimala maksoi 84 miljoonaa euroa. Laitoksessa työskentelee 50 työntekijää. Kankaan tehtaan lopettamisen takia voimalan käyttömäärä laskee alle puoleen. Jyväskylän Energian mukaan voimalaa käytetään kuitenkin vielä vuosikymmeniä. Keväällä 2013 JE:n toimitusjohtaja Tuomo Kantola esikuntineen suunnittelee vaihtoehtoja Rauhalahden voimalaitoksen sopeuttamisesta IE-direktiivin vuodelle 2016 tuomiin kiristyviin päästörajoihin.


title: Rauhalahden voimalaitos

text: Voimalaa pyörittää Jyväskylän Energiantuotanto Oy, jonka omistaa Jyväskylän Energia Oy. Aiemmin Fortum omisti yhtiöstä 60 prosenttia, mutta Jyväskylän Energia osti Fortumin osuuden itselleen noin 40 miljoonalle eurolla. Samalla Jyväskylän Energia osti voimalan maa-alueen Fortumilta. Yhtiöt käsittelivät voimalaan liittyviä riitoja oikeudessa.


title: Rauhalahden voimalaitos

text: Voimalan pääpolttoaineet ovat puu ja turve ja kivihiiltä on tarvittu vain nimeksi. Turpeen toimittaa pääasiassa Vapo ja puu saadaan Keski-Suomen sahoilta ja lähiseudun puunkäsittelyteollisuudelta.


title: Rauhalahden voimalaitos

text:
Laitoksessa on 3 kattilaa:
Apukattilaa käytetään prosessihöyryn tuottamiseen pääkattilan häiriö- ja huoltotilanteissa. Kaukolämpökattilaa käytetään huippukuormien ja pääkattilan häiriöiden aikana.


title: Rauhalahden voimalaitos

text: Voimala tuottaa kaukolämpöä 740 GWh, sähköä 410 GWh ja höyryä 310 GWh vuodessa.


title: Rauhalahden voimalaitos

text: Voimalan uusi 130 metriä korkea piippu valmistui 2015.


title: Åke Forsberg

text: Åke Forsberg (s. 8. heinäkuuta 1925) on suomalainen jalkapalloilija, jonka ura päättyi 1957.


title: Åke Forsberg

text: Hyökkääjänä pelannut Forsberg edusti koko uransa ajan 1943–1957 Kiffeniä. Kaikkiaan hän pelasi 12 kauden aikana 118 pääsarjatason ottelua, joissa hän teki 70 maalia. Hän oli kaudella 1951 mestaruussarjan paras maalintekijä.


title: Åke Forsberg

text: Maajoukkueessa Forsberg pelasi yhden maaottelun vuonna 1952.


title: Ruskomesikot

text: Ruskomesikot ("Pycnopygius") on mesikkojen heimoon kuuluva varpuslintusuku. Ruskomesikkojen sukuun kuuluu BirdLifen mukaan kolme lajia.


title: Autumn Memories

text: Autumn Memories on 10 kappaleen kokoelma amerikkalaislaulaja Bobby Vintonilta, joka julkaistiin 1978.


title: Veikko Forsblom

text: Veikko Forsblom (s. 2. syyskuuta 1922 Viipuri) on uransa päättänyt suomalainen jalka- ja jääpalloilija.


title: Veikko Forsblom

text: Tukimiehenä pelannut "Nuija" Forsblom edusti urallaan Talikkalan Tovereita, pääasiassa TUL:n sarjassa pelannutta Tampereen Pallo-Veikkoja 1940–1947, Tampereen Ilves-Kissoja 1947–1950 ja Tampereen Kisatovereita 1951–1954. Hän voitti Ilves-Kissoissa Suomen-mestaruuden 1950 ja TPV:ssa kolme TUL:n mestaruutta. Kaikkiaan Forsblom pelasi kolmen mestaruussarjakauden aikana 44 ottelua, joissa hän teki neljä maalia.


title: Veikko Forsblom

text: Maajoukkueessa Forsblom pelasi vuosina 1946–1948 yhteensä kahdeksan maaottelua.


title: Veikko Forsblom

text: Forsblom pelasi myös jääpalloa mestaruussarjassa.


title: Ahmed Mathlouthi

text: Ahmed Mathlouthi (s. 18. joulukuuta 1989) on tunisialainen uimari, joka saavutti pronssia vuoden 2009 Välimeren kilpailuissa. Hän on voittanut myös kultaa Afrikan uintikisoissa vuonna 2006. Myöhemmin 2008 Afrikan uinnin mestaruuskisoissa Mathlouthi saavutti pronssia 400 metrin, 800 metrin ja 1500 metrin vapaauinneissa. Samoissa kisoissa hän saavutti kultaa 4 kertaa 100 metrin viestivapaauinnissa, jossa Mathlouthin lisäksi olivat mukana Farouk Ben Jeddi, Taki Mbaret ja Oussama Mellouli.


title: Tiaismesikot

text: Tiaismesikot ("Melithreptus") on mesikkojen heimoon kuuluva varpuslintusuku. Tiaismesikkojen sukuun kuuluu BirdLifen mukaan 7 lajia.


title: Pororo

text: Pororo on korealainen animaatiosarja lapsille, jota esitetään useiden maiden televisiossa, mm. Suomessa, Koreassa, Australiassa, Espanjassa, Italiassa, Indonesiassa.


title: Pororo

text: Ohjelma kertoo lumisella ja aurinkoisella saarella asustavista eläimistä, jotka joutuvat erilaisiin kommelluksiin, usein leikkiensä ja keppostensa seurauksena.


title: Pororo

text:
Eläinhahmot ovat seuraavat.
Kullakin eläinhahmoista on oma talo, lukuun ottamatta Krongia, joka asuu Pororon luona. Krongilla on Pororon sängyn vieressä oma pienempi sänky.
Sarjan ensimmäisellä kaudella eläimet ovat Pororon päähinettä ja laseja lukuun ottamatta pääasiassa vaatettamattomia, mutta myöhemmin heillä on kattava vaatetus.
Sarjan toisella tuotantokaudella seuraan liittyy kaksi uutta hahmoa, ja Krong alkaa puhumaan.
Kolmannella tuotantokaudella uusia hahmoja ovat lohikäärme, keltainen robotti, kaksi UFO-miestä.


title: Pororo

text: Sarjaa on toistaiseksi tuotettu 3 kautta, joista kukin koostuu 52:sta 5 minuutin jaksosta. Lisäksi on tuotettu muutamia lyhyitä jaksoja, joissa eläimet laulavat ja tanssivat.


title: IBM PC -yhteensopivat

text: IBM PC -yhteensopiva tietokone on henkilökohtainen tietokone, joka on arkkitehtuuriltaan IBM PC:n kaltainen.


title: IBM PC -yhteensopivat

text: IBM:n tietokoneen kopiointi tuli mahdolliseksi, koska koneessa käytettiin pääasiassa valmiina saatavia komponentteja ja toiset valmistajat onnistuivat kloonaamaan sen BIOS-koodin "puhtaan huoneen" takaisinmallinnuksella. Samoin IBM:n käyttämä PC-DOS-käyttöjärjestelmä oli saatavissa sen alkuperäiseltä kehittäjältä Microsoftilta MS-DOS-nimisenä. Muut valmistajat kuitenkin saivat nopeasti aikaan omia lisenssimaksuista vapaita ratkaisujaan, mikä johti "kloonitietokoneiden" eli PC-kloonien tuloon markkinoille.


title: IBM PC -yhteensopivat

text: IBM PC -yhteensopivista koneista ovat vähitellen kehittyneet nykyiset pääasiassa Microsoft Windows -käyttöjärjestelmää ja AMD64-arkkitehtuuria käyttävät koneet, joka ovat edelleen yhteensopivia alkuperäisen IBM PC:n kanssa.


title: IBM PC -yhteensopivat

text: Ensimmäinen julkaistu "PC-klooni" oli Columbia Data Productsin kesäkuussa 1982 julkaisema MPC 1600 "Multi Personal Computer", jonka mainostettiin pystyvän ajamaan IBM Personal Computerin ohjelmia ja käyttämään sen lisälaitteita. Koneessa oli myös tuplasti muistia, kaksi levykeasemaa ja enemmän laajennuspaikkoja kuin IBM:n koneessa. Marraskuun 1984 BYTE-lehti kertoi että kone ajoi ongelmitta mm. Microsoft Flight Simulator -, WordStar-, Lotus 1-2-3- ja dBASE II -ohjelmia ja piti sitä markkinoiden parhaana löytönä.


title: IBM PC -yhteensopivat

text: Compaq julkaisi ensimmäisen PC-yhteensopivan koneensa, Compaq Portablen marraskuussa 1982. Ajan mittaan perustettiin myös yrityksiä jotka kehittivät ja myivät IBM-yhteensopivaa BIOS-ohjelmistoa, kuten American Megatrends (AMI), Phoenix Technologies tai Award Software.


title: IBM PC -yhteensopivat

text: Compaqin ja Dellin kaltaiset kloonivalmistajat ottivat vallan suurimpina PC-valmistajina ja IBM itse on luopunut vuoden 2004 lopulla mikrotietokoneiden valmistuksesta myymällä valmistuksensa Kiinaan. Kaupan toteutuminen oli kiinni Yhdysvaltain viranomaisista, jotka olivat huolissaan kansallisesta turvallisuudesta, koska IBM:llä on tehdas Yhdysvalloissa. Lupa myyntiin kuitenkin myönnettiin, mutta toiminnalle asetettiin joitakin ehtoja.


title: IBM PC -yhteensopivat

text: IBM:n valtakauden jälkeen PC-standardien eteenpäinviennistä ovat vastanneet yksittäisten komponenttien valmistajat, tärkeimpänä suoritin- ja emolevyvalmistaja Intel, joka toi PC-maailmaan muun muassa PCI- ja AGP-väylät sekä ATX-standardin. ATX määrää PC-yhteensopivien koneiden virtalähteiden ja emolevyjen koot, ja sitä kautta myös koteloiden muodot. Intelin julkaisemat piirisarjat ja emolevyjen referenssitoteutukset ovat pohjana eri komponenttivalmistajien emolevyille, ja niille asennetaan Intelin valmistama suoritin. Emolevyt puolestaan määräävät käytettävät oheislaitteiden laajennusväylät ja liitännät. Intelin lisäksi ainoa merkittävä suoritin- ja piirisarjavalmistaja on AMD, joka aloitti kloonaamalla Intelin suorittimia ja 2000-luvun vaihteessa valmisti Intelin suorittimia nopeampia suorittimia.


title: IBM PC -yhteensopivat

text: Monia PC-yhteensopivien keskeisiä ratkaisuja kehittävät ja ylläpitävät erilaisen valmistajien yhteenliittymät:


title: IBM PC -yhteensopivat

text:
Silti eräät PC-koneiden ratkaisut ovat syntyneet spontaanisti tai yhden valmistajan tuotteen määrittelemänä. Esimerkiksi Creativen Sound Blasterin oli "de facto" äänistandardina kunnes suora laitteiston käyttö tuli tarpeettomaksi. Sittemmin AC'97-määrittely ja myöhempi Intel High Definition Audio ovat korvanneet Sound Blasterin emolevyille integroitujen ääniominaisuuksien standardina.
Toinen esimerkki on 3dfx:n Voodoo-grafiikkakortti, joka 1990-luvun lopussa oli hetken pelien 3D-grafiikan "de facto" standardi.


title: IBM PC -yhteensopivat

text: Ohjelmistotasolla yhteisinä nimittäjinä ja yhteensopivuuden takaajina ovat suosittujen käyttöjärjestelmien laitteistorajapinnat, etenkin Windows API ja 3D-grafiikassa Microsoftin Direct3D ja OpenGL.


title: IBM PC -yhteensopivat

text:
Useimmista muista mikrotietokonetyypeistä poiketen PC ei ole täysin siirtynyt pois alkuperäisestä CISC-suoritinarkkitehtuuristaan, vaan uusimmatkin PC-suorittimet ovat edelleen laitteistotasolla Intel 8086 -yhteensopivia. Vaihtoehtoisia suoritinarkkitehtuureita PC-laitteille ovat tarjonneet muun muassa DEC (vuonna 1992 julkaistu 64-bittinen Alpha) sekä Intel (IA-64-arkkitehtuuri ja sen mukaiset Itanium-suorittimet). Nämä eivät kuitenkaan ole tehokkuudestaan huolimatta menestyneet tavallisten käyttäjien keskuudessa huonon x86-ohjelmien suorituskyvyn vuoksi.
Juuri yhteensopivuuden vuoksi AMD:n AMD64:sta tuli PC-koneiden hallitsevaksi suoritinarkkitehtuuri. AMD64 on Intelin x86-arkkitehtuurin laajennus, ja se tukee vanhoja x86-käskyjä suoraan niitä varten varatuissa toimintatiloissa säilyttäen yhteensopivuuden vanhempien ohjelmistojen kanssa. Käskykannan suosion vuoksi myös Intel joutui lisensoimaan sen sen omaa 64-bittista IA-64-käskykantaa käyttävän Intel Itaniumin epäonnistuttua markkinaosuutensa laajentamisessa.


title: IBM PC -yhteensopivat

text: Aiemmin käytetty SIMM liitäntä on vaihtunut DIMM liitäntään. Kannettavissa malleissa on usein käytössä SO-DIMM.


title: IBM PC -yhteensopivat

text: "Northbridge" ja suoritinväylä on korvattu suorittimeen integroidulla muistiohjaimella kuten AMD:n käyttämä HyperTransport ja Intelin käyttämä QuickPath.


title: IBM PC -yhteensopivat

text: Muistiteknologia on vaihtunut FPM DRAM piireistä DDR4 SDRAM piireihin.


title: IBM PC -yhteensopivat

text: Aiemmin ulkoinen matematiikkasuoritin on nykyään integroituna suoritinpiirille.


title: IBM PC -yhteensopivat

text: 8- ja 16-bittiset x86 prosessorit on korvattu 32-bittisillä IA-32 prosessoreilla ja uudelleen 64-bittisillä X86-64 suorittimilla.


title: IBM PC -yhteensopivat

text: ISA/EISA sekä VLB ja MCA väylät on korvattu PCI-väylillä ja AGP väylällä.


title: IBM PC -yhteensopivat

text: PCI ja AGP väylät on korvattu myöhemmin PCI Express väylillä.


title: IBM PC -yhteensopivat

text: ST-506- ja ESDI- väylät on korvattu IDE-väylällä ja edelleen SATA-väylällä.


title: IBM PC -yhteensopivat

text: Levykeasemaväylät eivät enää ole uusissa tietokoneissa mukana USB:n yleistymisen myötä.


title: IBM PC -yhteensopivat

text:
Palvelimissa yleiset SCSI ja SAS liitännät eivät ole yleistyneet PC-koneissa niiden korkeamman hinnan johdosta.
FireWire ei ole PC-koneissa yleinen ja useammin tavataan Applen tuotteissa.


title: IBM PC -yhteensopivat

text: Virtalähdeliitännät ovat vaihtuneet AT-tyyppisestä ATX-tyyppisiin.


title: IBM PC -yhteensopivat

text: Samalla mm. Molex-tyyppiset laitekohtaiset virtaliittimet ovat vaihtuneet SATA-tyyppisiin sekä PCI Express-tyyppisiin.


title: IBM PC -yhteensopivat

text: Emolevyjen malleja on useampia, kuten ATX, Mini-ITX ja Nano-ITX sekä näiden variaatioita.


title: IBM PC -yhteensopivat

text: Nämä mallit eroavat mm. emolevyjen mittojen mukaan sekä käytettyjen liitäntöjen mukaan (ks. DIMM ja SO-DIMM).


title: IBM PC -yhteensopivat

text: Aiemmin laajennuskorteilla olleet äänipiirit ja Ethernet-toiminnot ovat nykyään integroituna emolevylle.


title: IBM PC -yhteensopivat

text: Audioliitäntöjä on sekä analogisia että digitaalisia (optisia) S/PDIF liitäntöjä käytössä, usein molempia samalla emolevyllä.


title: IBM PC -yhteensopivat

text: USB-ohjain on yleensä integroituna emolevyllä.


title: IBM PC -yhteensopivat

text: Näytönohjaimet joissa on grafiikkaprosessori (GPU) ovat yksi yleisin erillinen laajennuskortti nykyisissä kotitietokoneissa.


title: IBM PC -yhteensopivat

text: Useissa tietokoneissa myös näytönohjain on integroituna emolevyllä.


title: IBM PC -yhteensopivat

text: Näyttötilat ovat kehittyneet tekstimoodista Full HD tilaan.


title: IBM PC -yhteensopivat

text: Näytönohjaimet ovat siirtyneet analogisesta VGA liitännästä käyttämään DVI, DisplayPort ja HDMI liitäntöjä.


title: IBM PC -yhteensopivat

text: Näppäimistöliitännät ovat vaihtuneet AT-mallista PS2-malliin ja edelleen USB-liitäntäisiin näppäimistöihin.


title: IBM PC -yhteensopivat

text: Hiirien liitännät ovat muuttuneet sarjaportista PS2-malliin ja edelleen USB-liitäntäisiin.


title: IBM PC -yhteensopivat

text: Rinnakkaisportit ("Centronics") ovat vaihtuneet USB-liitäntäisiin.


title: IBM PC -yhteensopivat

text: Sarjaportit ovat poistuneet tai korvautuneet USB-liitännällä.


title: IBM PC -yhteensopivat

text: Laitteiston merkitys PC-yhteensopivuudessa on vähentynyt viimeistään 1990-luvun puolivälin jälkeen kun tapahtui laajamittainen siirtyminen MS-DOSista Windows-käyttöjärjestelmään. Ohjelmat eivät enää käyttäneet laitteistoa suoraan, vaan käyttöjärjestelmän rajapintojen kautta.


title: IBM PC -yhteensopivat

text: Windows on ollut liian laaja jotta sitä olisi voinut kloonata, eikä yhteensopivia käyttöjärjestelmiä ole julkaistu.


title: Mortal Kombat: Defenders of the Realm

text: Mortal Kombat: Defenders of the Realm on Threshold Entertainmentin ja Film Romanin tuottama yhdysvaltalainen 13-osainen piirrossarja, joka perustuu Mortal Kombat videopeleihin. Sarjaa esitettiin Yhdysvalloissa USA Networkilla vuoden 1996 aikana.


title: Mortal Kombat: Defenders of the Realm

text: Sarjan tarina keskittyy Raidenin kokoamaan ryhmään, jossa ovat mukana Liu Kang, Kurtis Stryker, Sonya Blade, Jax, Kitana ja Sub-Zero, sekä Nightwolf. He puolustavat maailmaa muukalaisilta, jotka astuvat heidän maailmaansa portaalien ja muiden ulottuvuuksien kautta. Ryhmä työskenteli salaisessa päämajassa, jossa Nightwolf ja Raiden tarkkailivat monitorien kautta tunkeilijoita. Sittemmin ryhmä nousi lentolohikäärmeen näköisiin lentoaluksiin taistelemaan vihollisia vastaan. Sarjan arkkivihollisena toimi useimmiten Shao Kahn.


Miesten Jääkiekon maailmanmestaruuskilpailut 1934 pelattiin Milanossa, Italiassa. Kilpailussa oli aikaisempien vuosien tapaan 12 joukkuetta. Kanada voitti maailmanmestaruuden, Yhdysvallat sai hopeaa ja pronssille pelannut Saksa voitti myös Euroopan mestaruuden, joka ratkaistiin samassa yhteydessä.


title: Jääkiekon maailmanmestaruuskilpailut 1934

text:
Kolmannesta ryhmästä kelpuutettiin kaikki joukkueet jatkokierrokselle.
Kanada ja USA menivät suoraan jatkoon ilman karsintoja.


text: Lohkojen A ja C toiseksi sijoittuneet karsivat neljännestä paikasta pudotuspeleihin ennalta laaditun säännön mukaisesti. B lohkossa toiseksi sijoittunut Unkari sijoittui kuudenneksi.


text: Ranska luopui.


text: Ottelussa ratkesi Euroopan mestaruus


title: Marko Pelkonen

text: Marko Pelkonen (s. 8. lokakuuta 1984) on Muhokselta kotoisin oleva suomalainen pesäpalloilija, joka edustaa Superpesiksessä Oulun Lippoa. Hän on Muhoksen Pallo-Salamoiden kasvatti. Pelkonen tuli tunnetuksi hyvillä peliesityksillään kauden 2009 Superpesiksessä. Vuoden 2009 Itä–Länsi-ottelussa hän löi Lännen seitsemästä juoksusta viisi; yksi lyönneistä oli läpilyönti.


title: Marko Pelkonen

text: Vuonna 1999 14-vuotias Pelkonen pelasi Superpesiksessä Oulun Lipon joukkueessa yhden ottelun ja oli kaikkien aikojen nuorin superpesispelaaja.


title: Marko Pelkonen

text: Pelkonen on edustanut vuosina 2003–2010 Oulun Lippoa, vuosina 2011–2012 Koskenkorvan Urheilijoita, vuosina 2013–2014 Pattijoen Urheilijoita, vuonna 2015 Hyvinkään Tahkoa ja jälleen vuodesta 2016 lähtien Lippoa.


title: Somalian kirjallisuus

text: Somalian kirjallisuus pohjaa vahvaan suulliseen perinteeseen. Kansanrunous on tallentanut ja välittänyt somalialaisten perinnettä sukupolvelta toiselle vuosituhansien ajan. Runous ja runonlausunta on klassista somalialaista kirjallisuutta. Modernia kirjallisuutta edustavat englaniksi kirjoittava Nuruddin Farah ja suomen kielellä kirjoittava Nura Farah.


title: Somalian kirjallisuus

text: Uskonnollisten tekstien kirjallisia muistiinpanoja alettiin tehdä arabiaksi islamin tulon jälkeen 1300-luvulla. 1800 ja 1900-luvuilla tekstien tallentamiseen kehitettiin useita kirjoitusjärjestelmiä. Latinalaisen kirjaimiston käyttöönotto 1972 oli alkuna Somalian kirjakielelle ja kirjallisuudelle.


title: Somalian kirjallisuus

text:
Somalian paimentolaiskulttuurissa suullinen perinne on korkealle kehittynyttä. Puhetaitoa arvostetaan korkealle. Koska ylpeys on tärkeää somalikulttuurissa, sanankäyttö kasvojen säilyttämiseksi on tärkeä taito. Huumori pohjautuu usein erilaisiin sanaleikkeihin, Sitä käytetään niin arvosteluun kuin kiusallisista tilanteista selviytymiseen.
Runoutta käytetään kilpailuun tiedoissa, haastamaan kilpakosijaa, tai poliittisiin tavoitteisiin. Runous, työ- ja tanssilaulut on tärkeä osa somalikulttuuria. Runoilijat ja tarinain ja satujen kertojat on perinteisesti esiintyneet toreilla. Arvoitukset ja laulut kuuluu mm. häitten ja naisten saar-rituaalien ohjelmaan. Itsenäisyyden jälkeen esityksiä on kuultu teatterissa. Kirjallisuuden levityksessä painetut kirjat häviävät suulliselle perinteelle ja radio lähetyksille. Suullista perinnettä pitää nykyään yllä mantereelta toiselle ulottuvat satelliittipuhelin- ja kännykkäyhteydet.


title: Somalian kirjallisuus

text: Somaliassa pn syntynyt monia aakkostoja tarpeesta kirjoittaa runoja muistiin. Somalian nykyinen aakkosto ja kirjakieli on nuori, vaikka kielellä on vuosisadat kirjoitettu kirjallisuutta, runoutta, kaupallisia ja uskonnollisia tekstejä. Ensimmäiset somalian kielen tekstit kirjoitettiin arabialaisilla aakkosilla. Arabian aakkosia käytettiin pitkään, vaikka ne eivät sellaisenaan sovellu täysin somalin kielen ääntämykseen. Somalialaiset runoilijat ja kirjoittajat kehittivät omia somalian kieleen paremmin soveltuvia aakkostoja. Arabiasta muokattu wadaad, Obbion alueella käytetty Osmanya, Gadabuursien Borama-aakkosto ja nykyinen latinalainen aakkosto ovat näistä tunnetuimmat. Somalian latinalainen kirjoitus vastaa lähes täysin kielen ääntämystä, on säännönmukainen ja muistuttaa siinä suhteessa suomen kirjakieltä.


title: Somalian kirjallisuus

text: Runouden avulla on talletettu ja jaettu perimätietoa. Perinteiset kansanrunot ovat säilyneet etenkin ogadenin alueen paimentolaisten parissa. Monet tarinat ja suufilaiset uskomukset ovat säilyneet esi-islamilaiselta ajalta.


title: Somalian kirjallisuus

text:
Perinteinen runoilija luo ajankohtaisia runoja tärkeisiin tapahtumiin. Kun runo esitetään myöhemmin, aluksi esitellään ne olosuhteest, jossa runo on syntynyt.
Runojen viestit on siirtyneet muistajien, xafidayaai, mukana paikasta toiseen


title: Somalian kirjallisuus

text: Somalinaisten runoantologia "Yhdeksän syyssadetta" syntyi Suomessa osana Teatteri Raivoisien Ruusujen toteuttamaa Kassandra 2000 -projektia, jonka tavoitteena oli tarkastella monikulttuurisemmaksi muuttuvaa suomalaista todellisuutta tieteen ja taiteen keinoin ja naisten elämänkokemukseen keskittyen. Kokoelman runoista mainittakoon Amran Maxamed Axmedin tanssilaulu "“Oma rakas”" ja Suomen talousongelmista kertova Hibo Garaad Ibraahinin runo ""Siunaus"".


title: Somalian kirjallisuus

text: Miesten harjoittamaa runoutta kutsutaan klassiksi runoudeksi. Se on julkisesti toreilla esitettyä poliittisia, uskonnollisia tai filosofisia aiheita käsittelevää kertomarunoutta. Somalirunous on alkusointuista runoutta. Runon jokaisella riviila tulee olla yksi tai kaksi samalla konsonantilla tai vokaalilla alkavaa sanaa. Klassisen runouden on noudatettava tarkkaa rytmikuviota.


title: Somalian kirjallisuus

text: Rummuilla säestetyt buraanbur-runot ovat naisille tyypillinen saar runouden laji. Naisten runot käsittelee arkisempia ja konkreettisempia aiheita kuin klassiset miesten runot. Aiheena on usein avioliitto, kuolema ja ystävyys. Somalialainen mystinen Saar-riitti on naisten omaa kulttuuria. Aiemmin sitä ei tunnettu, sillä eurooppalaiset kulttuurintutkijat olivat miehiä ja naisten saar-perinne jäi heiltä kokematta. Saar-runous jakaa naisten kokemusta naisille ja puberteetti-ikäisille tytöille. Se sisältää usein elämän ohjeita ja neuvoja tulevalle äidille, vaimolle ja anopille.


title: Somalian kirjallisuus

text: Yleisö valvoo, että lausuja esittää runon alkuperäisessä muodossa. Runonlausujan omia lisäyksiä tai poistoja ei hyväksytä. Jos joku kohta unohtuu, tai lausutaan väärin, yleisö korjaa asian heti. Alkuperäisen runoilijan nimi ja tilaisuus, jossa teos alun perin esitettiin pitää mainita ennen esitystä. Alkuperäisen tekijän mainitsematta jättäminen on somaleista tekijänoikeusrikkomus.


title: Somalian kirjallisuus

text: Somaliankielinen kirjallisuus alkoi runoilijoiden tarpeesta kirjoittaa tarinat ja runot muistiin. Aluksi somalia kirjoitettiin arabialaisilla kirjainmerkeillä. Ne eivät sisältäneet kuitenkaan kaikkia somalin äänteitä – niinpä arabialaista aakkostoa täydennettiin tai useampi runoilija loi oman aakkoston.


title: Somalian kirjallisuus

text: Somalian kielinen kirjallisuus ei kuitenkaan juuri levinnyt ruonoilijoiden muuistiinpanoista. Painettu kirjallisuus saattoi alkaa vasta, kun hyväksyttiin yksi yhteinen kirjoitustapa. Aakkostoksi valittiin latinalainen aakkosto ja kirjoitusjarjestelrna virallistettiin vuonna 1972. Somalian uusi kirjakieli on äänteenmukainen ja helppo oppia kuten suomen kieli.


title: Somalian kirjallisuus

text: Kirjallisuushan tarvitsee myös lukijansa. Somalista tuli koulujen opetuskieli ja Unescon tuella järjestettiin lukutaitokampanjoita ja painettiin koulukirjoja. Noin neljännes väestöstä oli saavuttanut somalin kielen lukutaidon vuoteen 1990 mennessä, jolloin nykyinen kaaos ja sisällissota alkoi.


title: Somalian kirjallisuus

text: Somaliassa kerätään sodankin aikana paimentolaisrunoilijoiden tuotoksia radio-ohjelmiin. Alkuperäiset runot saatetaan kerätä maaseudulla kiertävien muistajien välityksellä. Radioasemat nauhoittavat muistajien esittämät runot. Tämän jälkeen ne arvioidaan. Vain riittävän hyvät runot esitetään.


title: Somalian kirjallisuus

text: Pienet transistoriradiot ovat somalian tärkein viestintäväline. Ne kulkevat paimentolaisten matkassa. Kaivoilla, joissa kamelit pysähtyvät juomaan paimentolaiset keskustelevat juuri kuutlun runon kirjallisia ansioita. Suurin osa uudesta kirjallisuudesta on ilmestynyt sarjamuodossa sanomalehdissä. Kirjailijat ja lukijat omaksuivat nopeasti uuden tekniikan kirjallisuuden välittämisessä painotuotteista radioon ja maanpaossa eläville satelliittipuheluin ja internetiin.


title: Somalian kirjallisuus

text:
Somaliassa ovat aikaisempien vuosisatojen oppineet luoneet runsaasti islamilaista runoutta ja haditheja.
Islamilainen kirjallisuus Somaliassa alkoi islamin tulon myötä 14. vuosisadalla Shaykh Al-Zayla'i kirjoittamsta "Tabayin al-Haqa’iq li Sharh Kanz al-Daqa’iq", Hanafi koulukunnan selitysteoksesta. Maineikas Sayyid Abdullah Hassan (1864-1921), jätti jälkeensä huomattavan määrän käsikirjoituksia. Eräs tunnetuimpia somalialaisen islamilaisen kirjallisuuden teoksia on Shaykh Abdullah al-Qalanqoolin Kairossa 1918 julkaistu "Maja'mut al-Mubaraka". Shaykh Abd Al-Rahman bin Ahmad al-Zayla'i kirjoitti monia islamilaisia tekstejä 19. vuosisadalla. Tuhannet qasidat oli profeetta Muhammadin kunniaksi kirjoitettuja tekstejä.


title: Somalian kirjallisuus

text: Somaleilla on rikas suullinen perinne joka on tallentanut vanhat sadut ja tarinat tämän päivän kuulijoille. Tarinat kuten ""Dhegdheer" “ihmissyöjä nainen" kerrotaan lapsille, jotta he olisivat tottelevaisia. Lapsille uskotellaan, että "Dhegdheer" vierailisi tuhmien lasten luona illalla. ""Coldiid" “viisas soturi" on toinen suosittu satu, jossa on myönteinen viesti. "Waranle" (soturi) välttää väkivaltaa. Aluksi hanta pidetään pelkurina, mutta tapahtumat osoittavat, että väkivallalla ei voiteta rakkautta. "Caraweelo" on tarina varoitukseksi feminismistä. "Satu leijonasta" kertoo tarinan somalien diasporasta jossa kaksi somalisiirtolaisten lasta etsii identiteettiään. He löytävät tiensä muinaiseen Somaliaan jossa he kokevat itse kaikki suositut somalisadut. "Satu leijonasta” on tehty myös koulunäytemän muotoon.


title: Somalian kirjallisuus

text: Latinalaisen kirjaimiston omaksumisen jälkeen monet somalialaiset kirjailijat ovat julkaiseet tekstejään niin painettuina kuin internetissä. Nämä eivät ole niinkään vaikuttaneet Somaliassa asuvien ihmisten kijallisuustottumuksiin. Moderni kirjallisuus leviää enemmän Somalian ulkopuolella asuvien ulkosomalien joukossa ja käännöksinä jopa Suomessa. I.M. Lewisin mukaan Siad Barren oppositio luotti propagandassaan runouteen, joka levisi kasettinauhoina tai BBC:n Somalian kielisinä lähetyksinä kannattajilleen.


title: Somalian kirjallisuus

text: Kun brittiläiset aikoivat sulkea somaliankielisen palvelun vedoten kannattavuuteen, vaikutusvaltaiset somalialaiset johtajat ilmoittivat, että heidän mielestään olisi kannattavampaa sulkea Britannian lähetystö kuin BBC:n lähetykset.


title: Somalian kirjallisuus

text: Nuruddin Farah on uuden sukupolven huomattavin kirjailija. Hän kirjoitti alun perin somaliksi, mutta on sittemmin siirtynyt englantiin. Hänen tuotantoaan on käännetty myös suomeksi. Farahin teoksiin kuuluu muun muassa vuonna 1999 suomennettu "Perhesalaisuuksia", joka kertoo elämästä Somaliassa ennen verisen sisällissodan syttymistä. Farahin muut suomennetut julkaisut ovat romaanit "Karttoja" (1988) ja "Elämisen lahja"(1990). Hänen romaanejaan, ainoaa Somaliassa julkaistua "From a Crooked Rib" sekä "Links", pidetään merkittävinä saavutuksina, ja hänelle on myönnetty 1998 elämäntyöstä Neustadt-kirjallisuuspalkinto.


title: Somalian kirjallisuus

text: Ranskaksi kirjoittava Abdourahman A. Waberiin teos "Le Pays Sans Ombre" ("Varjoton maa") julkaistiin vuonna 1994 ja voitti uusien ranskan kielen ja kirjallisuuden palkinnon.


title: Somalian kirjallisuus

text: Vuonna 1997 somalialainen malli Waris Dirie julkaisi englanniksi muistelmansa “Aavikon kukka". Kirjasta tehtiin yli 50 kansainvälistä painosta ja se nousi monissa maissa lista ykköseksi. Saksassa se oli 10 myydyimmän kirjan joukossa 120 viikkoa.


title: Somalian kirjallisuus

text: Diasporan tuomat somalialaiset ovat julkaisset kirjallisuutta Suomessa niin somalian kielellä, kuin suomeksi, ruotsiksi ja englanniksi. Dirie, Shamsa, "Somali Legends"


title: Campos

text: Campos voi tarkoittaa seuraavia:


title: Muuan mies

text: Muuan mies on rhythm and blues- ja reggaevaikutteista rytmimusiikkia ja iskelmällistä retrosointia yhdistelevä yhtye, jossa kuuluu vaikutteita Massive Attackista rillumarei-perinteeseen.


title: Muuan mies

text:
Kappaleiden aiheet vaihtelevat ruoanlaitosta ja liikakalastuksesta
rakkauselämän tragikoomisiin kuvauksiin.
Yhtyeen musiikissa on myös viittauksia zen-buddhalaisuuteen.
Yhtyeen laulusolisti Ismo Puhakka on lastenkirjailija
ja historian tohtori
sekä työskentelee betonimiehenä.


title: Kocher

text: Kocher on 182 kilometriä pitkä Neckarin sivujoki Baden-Württembergin osavaltion koillisosassa Saksassa. Nimi ”Kocher” tulee luultavasti sen kelttiläisestä nimestä ”cochan” ja luultavasti merkitsee kiemurtelevaa, mutkittelevaa jokea.


title: Vacon

text: Vacon (aikaisemmin myös Vaasa Control) on vuonna 1993 perustettu yritys, joka kehittää, valmistaa ja markkinoi taajuusmuuttajia eli sähkömoottorin kierrosnopeutta säätäviä tehoelektroniikkalaitteita. Joulukuun 2014 alussa Vacon siirtyi osaksi Danfoss-konsernia.


title: Vacon

text: Vacon listautui Helsingin pörssiin vuonna 2000.


title: Vacon

text: Vuonna 2014 tanskalainen Danfoss teki ostotarjouksen 34 eurolla osakkeelta. Yrityksen arvoksi muodostui lähes 1,04 miljardia euroa. Vacon siirtyi osaksi Danfossia.


title: Vacon

text: Vacon on poistumassa pörssistä. Keväällä 2015 Danfoss omisti yhtiöstä lähes 99 % ja on käynnistänyt lunastusmenettelyn lopuista osakkeista.


title: Vacon

text: Taajuusmuuttajia käytetään muun muassa uusiutuvan energian tuotannossa, erilaisissa puhallin- ja pumppusovelluksissa, nostureissa, hisseissä ja paperikoneissa. Vaconin valikoimasta löytyy taajuusmuuttajia tehoalueelle 0,25 kW – 5 MW.


title: Vacon

text: Vaconin tuotekehitys- ja tuotantoyksiköt ovat Suomessa, Yhdysvalloissa, Kiinassa ja Italiassa. Myyntitoimistoja on 30 maassa. Konsernin pääkonttori sijaitsee Vaasassa.


title: Minimoni Songs 2

text: Minimoni Songs 2 on Minimoni yhtyeen toinen studioalbumi, joka julkaistiin 11. helmikuuta 2004. Ensimmäisen viikon myyntilukemat olivat 18 863 kappaletta.


title: Katlego Mphela

text: Katlego Mphela (s. 29. marraskuuta 1984 Brits, North West) on eteläafrikkalainen jalkapalloilija. Hän pelaa Etelä-Afrikan jalkapallomaajoukkueessa.


title: Henry Flipper

text: Henry Ossian Flipper (21. maaliskuuta 1856 – 3. toukokuuta 1940) oli yhdysvaltalainen sotilas ja insinööri. Hänestä tuli ensimmäinen West Pointin sotakorkeakoulusta valmistunut mustaihoinen kadetti ja ensimmäinen mustaihoinen vakinaisen sotaväen upseeri.


title: Henry Flipper

text: Flipper syntyi orjaksi Thomasvillessa, Georgiassa. Hänen isänsä oli rikkaan orjakauppiaan Ephraim G. Ponderin orja ja hänen äitinsä metodistipappi Reuben H. Luckyn orja. Flipper pääsi opiskelemaan Atlantan yliopistoon Yhdysvaltain sisällissodan jälkeisen uudelleenrakentamiskauden aikana. Sieltä Yhdysvaltain edustajainhuoneen jäsen nimitti hänet kadetiksi West Pointiin. Sotakorkeakoulussa oli jo neljä muuta mustaa kadettia. Valkoihoiset kadetit tekivät heidän koulutusjaksostaan hyvin vaikean, mutta Flipper läpäisi koulun ensimmäisenä mustaihoisena 15. kesäkuuta 1877. Hänet sijoitettiin mustista ""buffalo soldiers""-sotilaista koottuun 10. ratsuväkirykmenttiin. Vuonna 1880 Flipper tuotiin sotaoikeuteen kuultavaksi, sillä Fort Davisin postitoimistosta oli varastettu rahaa. Hän ei ollut varastanut rahaa, mutta pelätessään häntä vastustavien tahojen käyttävän tapausta häntä vastaan Flipper yritti piilottaa todisteita. Vaikka Flipper vapautettiin varkaussyytteistä, hänen todettiin salailleen tietoja ja hänet erotettiin upseerille sopimattoman käytöksen vuoksi. Hän yritti kumota tuomiota koko loppuelämänsä ajan. Armeijauransa jälkeen hän toimi mm. insinöörinä Yhdysvalloissa ja myöhemmin Venezuelassa. Flipper vetäytyi eläkkeelle Atlantaan 1931. Hän kuoli sydänkohtaukseen 3. toukokuuta 1940.


title: Spring Sensations

text: Spring Sensations on 10 kappaleen kokoelma Bobby Vintonilta, joka julkaistiin 1979.


title: Decyfer Down

text: Decyfer Down on yhdysvaltalainen kristillistä rockia soittava yhtye, joka perustettiin Pohjois-Carolinan Morehead Cityssä vuonna 1999. Decyfer Downin tyylilajeiksi voidaan luokitella muun muassa alternative metal, hard rock ja post-grunge. Yhtye on julkaissut kaksi albumia.


title: Decyfer Down

text: Nykyiset jäsenet


title: Decyfer Down

text: Entiset jäsenet


title: Ricardo Martinelli

text: Ricardo Alberto Martinelli Berrocal (s. 11. maaliskuuta 1952, Ciudad de Panamá) on panamalainen poliitikko ja liikemies, joka toimi maan presidenttinä 2009-2014.


title: Ricardo Martinelli

text: Martinellin sukujuuret ovat italialais-espanjalaiset. Hän vietti lapsuutensa pääosin Sonássa. Hän valmistui merkonomiksi Colegio de La Salle de Ciudad de Panamásta. Hän suoritti alemman korkeakoulututkinnon Staunton Military Academyssa Virginiassa Yhdysvalloissa. Vuonna 1973 hän sai BBA:n University of Arkansasista. Ylemmän kaupallisen alan tutkinnon hän suoritti INCAE:ssa San Joséssa Costa Ricassa.


title: Ricardo Martinelli

text: Martinelli aloitti uransa Citibankissa ja meni 1981 hallintotehtäviin Almacén 99 -tavarataloon, jonka hän myöhemmin osti omistaja Wong Changin perheeltä. Martinellin johtama Super 99 -markettiketju kasvoi vähitellen Panaman suurimmaksi ja hän toimii edelleen sen johtokunnan puheenjohtajana. Martinellilla on liiketoimia myös muovialalla, pankkitoiminnassa ja mediassa.


title: Ricardo Martinelli

text: Martinelli lähti alun perin mukaan Partido Solidaridadin toimintaan, mutta lähestyi myös sosiaalidemokraattista Partido Revolucionario Democrático -puolueetta ja tuki sitä vaalirahalla.


title: Ricardo Martinelli

text: Martinelli nimitettiin 1994 sosiaaliturvakassan johtoon PRD:n Ernesto Pérez Balladaresin virkakauden aikana. Hän johti maan sairaalauudistusta. Hän ehdotti myös julkisen palvelun osien yksityistämistä, mikä kohtasi vastarintaa. Martinellin välit PRD:hen katkesivat 1996, kun Pérez Balladares erotti hänet sosiaaliturvakassan johtajan paikalta.


title: Ricardo Martinelli

text:
Vuonna 1998 hän perusti Cambio Democrático -puolueen ja liittoutui oikeistolaisen Partido Panameñistastan ja Movimiento Liberal Republicano Nacionalistan kanssa. Martinelli kampanjoi korruptiota ja rikollisuutta vastaan, sosiaaliturvan parannuksen ja infrastruktuurin kehityksen puolesta.
Hän oli tukemassa Mireya Elisa Moscoson valintaa presidentiksi ja vuosina 1999–2003 hän oli Panaman kanavan johtokunnan puheenjohtajana ja kanavasta vastaavana ministerinä. Martinelli pyrki presidentiksi vuoden 2004 vaaleissa, jolloin hän sai noin 5 % äänistä.


title: Ricardo Martinelli

text: Vuoden 2009 vaaleihin hän lähti ennakkosuosikkina. Suurin konservatiivipuolue Panameñista ei halunnut tukea häntä, vaan halusi asettaa ehdokkaakseen puolueen uuden johtajan Juan Carlos Varelan, jota Martinelli syytti Moscoson sätkynukeksi. Varelan kannatus jäi kuitenkin kyselyissä alle 15 %:n ja Varelasta tuli Martinellin varapresidenttiehdokas. Martinelli-Varela-lista sai yli 60 % äänistä voittaen selvästi päävastustajansa, hallitsevan PRD:n Balbina Herreran. Martinellin voitto päätti demokratian palaamisesta, vuodesta 1989 vuorotellen lähtien vuorotellen hallinneiden arnulfista-panameñista-konservatiivien ja PRD:n sosiaalidemokraattien vallan.


title: Ricardo Martinelli

text: Martinelli sopi syksyllä 2009 Yhdysvaltain kanssa kahden sotilastukikohdan avaamisesta maahan. Yhdysvaltalaisjoukot olivat poistuneet maasta 1999, kun Panaman kanavan vuokrasopimus päättyi.


title: Hawk Nelson

text: Hawk Nelson on kristillistä rockia soittava kanadalainen yhtye, joka perustettiin Ontarion Peterboroughissa vuonna 2003. Yhtyeen tyylilajeja ovat muun muassa pop-punk ja punk.


title: Hawk Nelson

text: Alussa yhtye soitti itsenäisesti nimellä SWISH, mutta he muuttivat nimensä, kun Tooth & Nail Records teki sopimuksen heidän kanssaan suurimmaksi osaksi Trevor McNevanin (Thousand Foot Krutchin laulaja) kehotuksesta. Kesällä 2004 he julkaisivat ensimmäisen albuminsa, jonka nimi oli "Letters to the President". Vuonna 2005 yhtye julkaisi samaisen levyn uudelleen uudella sisällöllä, mukaan lukien coverin The Whon kappaleesta ”My Generation”.


title: Hawk Nelson

text:
Huhtikuussa 2006 yhtye julkaisi toisen albuminsa "Smile, It's The End Of The World". Albumi voitti GMA Canada Covenant Awardissa ”Modernin rockin vuoden albumin” palkinnon. Hawk Nelsonin albumi, "Hawk Nelson Is My Friend", ilmestyi huhtikuussa 2008.
Vuonna 2015 Hawk Nelson julkaisi albumin Diamonds. Yhtye on esiintynyt Maata Näkyvissä -gospelfestivaaleilla vuosina 2013 ja 2016.


title: Tuvalaiset

text: Tuvalaiset, tuvat eli tuvaanit (aikaisempia nimityksiä "sojootit", "sojoonit", "urjanhait"; tuvaksi тыва, "tyva") ovat Venäjällä Tuvan tasavallassa ja sen lähialueilla Mongoliassa ja Kiinassa asuva turkkilaista tuvan kieltä puhuva kansa.


title: Tuvalaiset

text: Vuoden 1989 väestönlaskennan mukaan Venäjällä oli 206 200 tuvalaista. Heistä 96,3 % asui Tuvan tasavallassa, jossa he muodostivat 64,3 % väestöstä. Mongoliassa tuvalaisia arvioitiin olleen 25 000 henkeä ja Kiinan Xinjiangissa 3 000.


title: Tuvalaiset

text: Venäjän vuoden 2002 väestönlaskennassa rekisteröitiin 243 400 tuvalaista, joista 96,7 % asui Tuvassa. Heidän osuutensa tasavallan väestöstä oli kasvanut 77,0 prosenttiin. Vuoden 2010 väestönlaskennassa heidän määränsä oli noussut lukuun 263 934.


title: Tuvalaiset

text: Venäjän tuvalaisista 55,7 % asuu maaseudulla. Väestö on nuorta: keski-ikä on 23,0 vuotta. Koulutustaso on alhainen: 9,7 % on suorittanut korkeakoulututkinnon ja yhteensä 62,4 % keskikoulun.


title: Tuvalaiset

text: Tuvan kieli on varsin elinvoimainen. Vuonna 1989 Venäjän tuvalaisista 98,6 % piti äidinkielenään tuvaa ja 1,3 % venäjää. Toisena kielenään venäjää puhui 59,2 %. Vuoden 2002 väestönlaskennan mukaan 84,8 % tuvalaisista osaa venäjää. Kotitasavallassaan asuvista tuvalaisista 98,5 % puhuu tuvaa ja 1,6 % mongolia.


title: Tuvalaiset

text: Tuvalaisten esi-isiä ovat Keski-Aasian turkkilaisheimot, joihin on sulautunut mongoleja, samojedeja, kettejä sekä mahdollisesti myös tunguuseja. Antropologiselta tyypiltään tuvalaiset ovat mongolideja. Turkkilaistumisprosessi päättyi 1800-luvun alussa, jolloin koko kansan nimeksi vakiintui aikaisempi heimonimitys "tyva".


title: Tuvalaiset

text: 1500-luvun lopulta 1600-luvun loppupuolelle Tuva kuului Altyn-kaanien mongolivaltakuntaan. 1700-luvun puolivälissä se liitettiin mantšudynastian hallitsemaan Kiinaan. Vuonna 1914 alueesta tuli Urjanhai-niminen Venäjän protektoraatti. Vuonna 1921 perustettiin muodollisesti itsenäinen Tannu-Tuvan kansantasavalta (vuodesta 1926 Tuvan kansantasavalta). Vuonna 1944 se liitettiin autonomisena alueena Neuvostoliittoon. Vuonna 1961 alue sai Venäjän federaatioon kuuluvan autonomisen tasavallan aseman. Vuodesta 1991 lähtien sen nimenä on Tuvan tasavalta.


title: Tuvalaiset

text: Perinteinen elinkeino on paimentolaisuuteen perustuva karjanhoito. Lisäksi harjoitettiin maanviljelyä, metsästystä ja käsityöammatteja. Alueen itäosassa Sajanvuorten taigametsissä asuvien Todžan tuvalaisten (noin 5 % kansasta) elinkeinoja olivat metsästys, poronhoito ja keräilytalous. Asumuksena toimi huopakankaalla katettu jurtta tai varsinkin todžalaisilla tuohella tai nahoilla katettu kota. Vaatteita ja jalkineita valmistettiin taljoista, nahasta, kankaasta ja huovasta. Ruokavalion perustan muodostivat maitotuotteet, liha, vilja ja villikasvit.


title: Tuvalaiset

text: Tuvalaisten uskontoon kuuluu luonnonvoimien kunnioittaminen, šamanismi ja lamalainen buddhalaisuus. Tuvan kansantasavallassa vainottu buddhalaisuus on viime aikoina nopeasti elpynyt. Suullinen kansanperinne käsittää sankarirunoja, myyttisiä ja historiallisia kertomuksia, lauluja ja sananlaskuja. Kansanmusiikki perustuu pentatoniseen asteikkoon. Musiikkikulttuurissa erityinen sija on kurkkulaululla. 1930-luvulla luotiin tuvan kirjakieli, neuvostoaikana kehittyi kansallinen kirjallisuus ja ammattitaide.


title: Tuvalaiset

text: Tuvalaiset poikkeavat monessa suhteessa Venäjän muista vähemmistökansoista. Lähes kaikki heistä asuvat kotitasavallassaan ja äidinkielen asema on vahva. Syntyvyys on korkea ja väestö on viime vuosikymmeninä nopeasti kaupungistunut. Kansallinen itsetunto on voimakas ja seka-avioliitot vähäisiä.


title: Tuvalaiset

text: Suurimman ongelman muodostaa tasavallan heikko taloudellinen ja sosiaalinen tilanne. Elintaso on alhainen, työttömyys korkea, teollisuus kehittymätöntä ja maatalous suurissa vaikeuksissa. Peräti 38 % tuvalaisista työskentelee palveluammateissa. Muita ongelmia ovat korkea lapsikuolleisuus, rikollisuus ja alkoholismi. Muiden kansallisuuksien edustajat ovat muuttaneet joukoittain pois tasavallasta, mutta tuvalaiset ovat toistaiseksi pysyneet uskollisina kotiseudulleen.


title: Michel Leclère

text: Michel Leclère (s. 18. maaliskuuta 1946) on entinen ranskalainen F1-kuljettaja. Hän osallistui kahdeksaan F1-osakilpailuun kausina 1975–1976. Hän oli parhaimmillaan kymmenes Espanjan GP:ssä 1976. MM-pisteitä Leclére ei saavuttanut.


title: Michel Leclère

text: Leclère voitti Ranskan F3-mestaruuden vuonna 1972 Alphine-tallissa. Hän kilpaili F2-luokassa vuosina 1973–1974 ja uudestaan 1977–1978. Hän kilpaili myös Le Mansin 24 tunnin ajossa vuosina 1972 ja 1977–1979 Ligierillä, mutta karsiutui joka kerta. Nykyään hän ajaa näytösajoja historiallisilla F1-autoilla ympäri Eurooppaa.


title: Emil Theodor Kocher

text: Emil Theodor Kocher (25. elokuuta 1841 Bern – 27. heinäkuuta 1917) oli sveitsiläinen kirurgi ja tutkija, joka sai vuoden 1909 Nobelin lääketieteenpalkinnon kilpirauhastutkimuksistaan. Hän toimi yliopiston kirurgisen klinikan professorina ja johtajana Bernin yliopistollisessa sairaalassa vuosina 1872–1911.


title: Todžalaiset

text: Todžalaiset ovat Venäjällä Tuvan tasavallassa asuva tuvalaisryhmä, joka puhuu tuvan kielen koillismurteisiin kuuluvaa todžaa. Nykyään heillä on laissa tunnustettu Venäjän vähälukuisen alkuperäiskansan asema.


title: Todžalaiset

text: Todžalaiset asuvat tasavallan koillisosassa sijaitsevassa Sajanvuorten muodostamassa Todžan laaksossa. 1990-luvulla heitä arvioitiin olevan noin 6 000 henkeä. Vuoden 2002 väestönlaskennassa todžalaisia rekisteröitiin 4 400 henkeä, heistä lähes kaikki Tuvan tasavallassa. Kotitasavallassaan asuvista todžalaisista 99,3 % puhuu tuvaa, 80,1 % venäjää ja 5,1 % mongolia.


title: Todžalaiset

text: Ryhmän ovat muodostaneet turkkilaisheimoihin 1800-luvulle tultaessa sulautuneet samojedit, ketit ja mongolit. Todžalaisten aineellinen kulttuuri poikkeaa muista tuvalaisista. Osa heistä harjoittaa poronhoitoa, osa karjanhoitoa. Muita elinkeinoja ovat metsästys ja kalastus. Kulttuurierot heijastuvat paikallisessa murteessa. Siinä on havaittavissa myös aikaisempien kielten jättämää substraattivaikutusta. Perinteiset elinkeinot, kulttuuri ja kieli ovat säilyneet poikkeuksellisen hyvin.


title: Neville Lederle

text: Neville Lederle (s. 25. syyskuuta 1938) on entinen eteläafrikkalainen F1-kuljettaja. Hän osallistui kahteen F1-osakilpailuun kausina 1962 ja 1965. Hän ajoi kuudenneksi vuoden 1962 Etelä-Afrikan GP:ssä saavuttaen yhden pisteen. Hän osallistui myös MM-sarjaan kuulumattomiin kilpailuihin ollen parhaimmillaan neljäs Natalin GP:ssä.


title: Neville Lederle

text: Lederle mursi jalkansa vuoden 1963 Randin 9 tunnin urheiluautokilpailussa. Hän pääsi kaudella 1964 vain Randin GP:hen ollen kymmenes. Karsiuduttuaan vuoden 1965 Etelä-Afrikan GP:stä Lederle lopetti kilpailu-uransa ja keskittyi omaan yrittelijäisyyteensä, mihin sisältyi Volkswagenin osaomistajuus.


title: Summer Serenade

text: Summer Serenades on 10 kappaleen kokoelma Bobby Vintonilta, joka julkaistiin 1979.


title: Pentakvarkki

text: Pentakvarkki tarkoittaa viidestä kvarkista koostuvaa hiukkasta. Tutkijat uskovat, että pentakvarkki syntyy kun kaksi hiukkasta, kolmesta kvarkista koostuva neutroni ja kahdesta kvarkista koostuva K+ mesoni, fuusioituvat törmäyksessä.


title: Pentakvarkki

text: Ensimmäisenä pentakvarkin ilmoittivat havainneensa japanilaiset vuonna 2003 mutta tuloksia ei pystytty toistamaan. 13. heinäkuuta 2015 CERN:in LHCb-detektorin tutkimusryhmä julkaisi havainneensa pentakvarkin mutta sen tarkka luonne jäi edelleen epäselväksi.


title: Aurora Järnefelt

text: Aurora Fredrika Järnefelt (o.s. Molander, 8. elokuuta 1800 Ilomantsi – 25. kesäkuuta 1868 Kuopio) oli teologi Johan Molanderin tytär ja kenraali, kuvernööri ja senaattori Alexander Järnefeltin äiti.


title: Aurora Järnefelt

text: Aurora Järnefelt oli Suomen kulttuurielämässä näkyvästi vaikuttaneiden sisarusten Eero, Arvid, Armas ja Aino Järnefeltin (myöh. Sibelius) isänäiti. Hän oli pojanpoikansa Arvid Järnefeltin vanhemmistaan Alexander ja Elisabeth Järnefeltistä kirjoittamassa "Vanhempieni romaanissa" toisen päähenkilön eli Alexander Järnefeltin äiti.


title: Aurora Järnefelt

text: Aurora Fredrika syntyi tuolloin Ilomantsin kirkkoherrana toimineen Johan Molanderin (25. toukokuuta 1762 – 28. tammikuuta 1837) ja Fredrika Lovisa Tavastin (k. 1827) perheeseen.


title: Aurora Järnefelt

text: Aurora Molander meni naimisiin Karjalan kihlakunnan kruununvouti Gustav Adolf Järnefeltin (26. heinäkuuta 1791 – 17. toukokuuta 1838) kanssa. Perheeseen syntyi yhdeksän lasta, viisi tyttöä ja neljä poikaa. Heidän pojistaan nuorin, August Alexander Järnefelt syntyi vuonna 1833 Tohmajärvellä. Alexanderin ollessa viisivuotias Gustav Järnefelt kuoli ja pian tämän jälkeen perheen omaisuus myytiin pakkohuutokaupalla. Aurora muutti lastensa kanssa vuonna 1845 Kuopioon.


title: Aurora Järnefelt

text: Aurora Järnefelt peri mieheltään suuren omaisuuden, mutta tuohon aikaan nainen ei saanut itse hallita sitä. Hänelle määrättiin holhooja, joka tuhlasi rahat viimeistä penniä myöten. Järnefelt joutui tämän johdosta asumaan kahdentoista Kuopion vuotensa aikana yhdessätoista eri osoitteessa. Lopulta aatelisnainen päätyi hellahuoneeseen ja kuoli vuonna 1868. Häneltä jäi näkemättä poikansa Alexander Järnefeltin Kuopion kuvernöörinä toteuttama asiakirjojen suomeksi kirjoituttaminen ja taiteista tunnetut lapsenlapsensa.


title: Liettuan ilmavoimat

text: Liettuan ilmavoimat () on yksi Liettuan puolustusvoimien puolustushaaroista. Se perustettiin virallisesti uudelleen 5. toukokuuta 1992. Liettuan ilmavoimat, jossa palvelee kaikkiaan 1 150 henkeä (noin 150 varusmiestä), on suurin ja parhaiten varustettu Baltian maiden ilmavoimista. Ilmavoimiin kuuluu myös muutama kevyt suihkuhävittäjä.


title: Liettuan ilmavoimat

text: Liettualla ei ole ilmavoimissaan tunnistamiseen tai torjuntaan kykeneviä lentokoneita kuten ei muillakaan Baltian mailla ja siten alueen ilmavalvonnasta ja tunnistamisesta vastaavat Nato-liittolaiset parven vahvuisella yksiköllä (neljä torjuntahävittäjää).


title: Liettuan ilmavoimat

text: Liettuan ilmavoimiin kuuluu viisi erillistä osaa:


title: Liettuan ilmavoimat

text: 1. Lentotukikohtaan kuuluvat Hävittäjäparvi () ja Kuljetuslaivue (), joihin on sijoitettu neljä Aero L-39C/ZA-harjoitushävittäjää, kaksi kevyttä Antonov An-2-kuljetuskonetta, kolme Antonov An-26-kuljetuskonetta ja kaksi Let 410UVP -lentokonetta.


title: Liettuan ilmavoimat

text: 2. Lentotukikohtaan kuuluu Helikopterilaivue (), johon on sijoitettu kolme Mi-8T-kuljetushelikopteria, kaksi Mi-8T SAR -helikopteria, kaksi Mi-8PS VIP -helikopteria ja yksi Mi-8MTV- yhdistetty kuljetus- ja SAR-helikopteri.


title: Liettuan ilmavoimat

text: Liettua julistautui 16. helmikuuta 1918 itsenäiseksi ensimmäisen maailmansodan loputtua ja Venäjän keisarikunnan luhistuttua komministiseen vallankumoukseen. Venäläiset bolsevikkijoukot tunkeutuivat ajoittain syvällekin Liettuaan. Liettua loi omat puolustusvoimat.


title: Liettuan ilmavoimat

text: Tämä mikä johti Liettuan ilmavoimien () perustamiseen 30. tammikuuta 1919. Se oli alussa osa pioneerikomppaniaa, josta myöhemmin muodostui pioneeripataljoona. Pataljoonasta muodostettiin 12. maaliskuuta erillinen lentoyksikkö. Samalla perustettiin Sotilaslentokoulu ( KAM) Kaunasiin.


title: Liettuan ilmavoimat

text: Liettuan ilmavoimien ensimmäinen lentokone oli puna-armeijan ilmavoimien Sopwith Strutter, joka saatii käyttöön 5. helmikuuta 1919 sen lentäjän hylättyä koneen Kaunasin eteläpuolella. Ilmavoimat osti 27. helmikuuta kahdeksan LVG C VI-konetta (sn 1200, 4912, 4917, 4921, 4916, 4999, 5001 ja 5003) Saksasta. Lisäksi viisi lentokonetta toimitettiin huhtikuussa 1919 Kaunasiin sijoitetusta saksalaisesta 425 laivueesta ( FA425). Ne olivat kolme Albatros B.II (sn 1349, 2128 ja 2274), yksi Rumpler C I (sn 8414) ja yksi Halberstad CL IV (sn9432).


title: Liettuan ilmavoimat

text: Ilmavoimien ensimmäinen sotilaallinen tehtävä oli 3. maaliskuuta tiedustella miehitettyä Vilnaa. Maajoukkojen tukilennot aloitettiin 2. toukokuuta, jolloin viisi lentokonetta hyökkäsi venäläisten joukkoja vastaan lähellä Ukmergea. Näillä lennoilla ei tullut tappioita vihollisen toiminnan vuoksi, mutta yksi kone menetettiin tulipalossa 28. toukokuuta lähellä Giedraiciaita.


title: Liettuan ilmavoimat

text: Rauhansopimus allekirjoitettiin 12. heinäkuuta 1920 Moskovassa, jolloin Venäjä luopui vaatimuksistaan Liettuan alueeseen.


title: Liettuan ilmavoimat

text: Vuonna 1920 Puola hyökkäsi Liettuaan miehittäen Vilnan ja Itä-Liettuan. Liettuan ilmavoimien vaikutus puolalaisten hyökkäyksen torjumisessa oli vähäinen


title: Liettuan ilmavoimat

text: Ilmavoimien muodostuttua itsenäiseksi puolustushaaraksi se aloitti modernisointiohjelman. Antanas Gustaitis, josta myöhemmin tuli Liettuan ilmavoimien komentaja, aloitti lentokonesuunnittelun ja -valmistuksen Liettussa. Tehdas suunnitteli vuonna 1925 ANBO-I lentokoneen, joita tehtiin kaikkiaan 66 kappaletta kahdeksana eri versiona neljäntoista seuraavan vuoden aikana. Niiden lisäksi ilmavoimat osti:


title: Liettuan ilmavoimat

text: Toisen maailmansodan syttyessä Liettuan ilmavoimilla oli yhteensä noin 100 lentokonetta sijoitettuna neljään tukikohtaan. Lentokoneista oli muodostettu kahdeksan laivuetta sekä lentokoulu.


title: Liettuan ilmavoimat

text: Neuvostoliitto aloitti 15. kesäkuuta 1940 Liettuan miehityksen lähettämällä ilmavoimien yksiköitä neljään liettualaiseen lentotukikohtaan, joissa ne miehittivät lentokonehangaarit ja takavarikoivat kaiken kaluston. Näitä vastaan ei taisteltu. Liettuan ilmavoimat pakotettiin pysymään maassa. Liettuassa lensi vain puna-armeijan perustama tiedustelulaivue (). Perustettu laivue liitettiin uuteen Baltian sotilasalueen 29. Armeijakuntaan. Siihen kuului yhdeksän ANBO-41-konetta, kolme ANBO-51-konetta ja yksi Gloster Gladiator-hävittäjä, joihin kaikkiin oli maalattu Neuvostoliiton tunnus, punatähti.


title: Liettuan ilmavoimat

text: Kun Natsi-Saksan ilmavoimien aloittivat 23. kesäkuuta 1941 ilmahyökkäykset neuvostovoimia vastaan Liettuan alueella, tiedusteluyksikkö siirrettiin Ukmergestä Pabradeen. Saksalaisten eteneminen pakotti yksikön jättämään Pabraden. Kolme ANBO-41-konetta lennettiin Valko-Venäjälle Gomeliin. Jälkeen jääneistä koneista ainakin muutama ANBO-41 liitettiin Luftwaffen yksiköihin, jotka operoivat Ukmergessä kesällä 1941.


title: Liettuan ilmavoimat

text: Puna-armeija vapautti 1944 Liettuan saksalaisten vallasta, jonka jälkeen maassa oli ainoastaan Neuvostoliiton ilmavoimien lentokoneita ennen Liettuan toista itsenäistymistä vuonna 1990.


title: Liettuan ilmavoimat

text: Liettuassa aloitettiin itsenäisten ilmavoimien luominen kesäkuussa 1990, kun muodostettiin vapaaehtoiset ilmavoimat (, SOP). Neuvostojoukkojen toimet tammikuussa 1991 Vilnassa aiheuttivat kansalliskaartin () eli vapaaehtoisarmeijan muodostamisen. Tämä osasto tunnetaan myös nimellä rautasudet (). SOP:n ensimmäisenä komentajana toimi apulaispuolustusministeri eversti J Gegas.


title: Liettuan ilmavoimat

text: Liettuan vapaaehtoinen ilmapuolustusjärjestö perustettiin kevään 1991 kuluessa. Järjestöön kuului 15 ilmailukerhoa ja se sai nimen Vytis, kun kolme yksikköä muodosti SOP:n lentolaivueet. Nämä laivueet nimettiin tunnettujen liettualaisten lentäjien mukaan:


title: Liettuan ilmavoimat

text: Kaikkien laivueiden kalustona oli Antonov An-2-, PZL-104 Wilga- ja Jak-52-lentokoneet, jotka olivat lähinnä taitolento- tai laskuvarjohyppykäytössä.


title: Liettuan ilmavoimat

text: Liettuan ilmavoimille hankittiin helmikuussa 1993 Kirgistanista neljä Tšekkoslovakiassa valmistettua L-39 C Albatros -harjoitushävittäjää, joilla valvottiin maan ilmatilaa, kunnes Nato-maiden vuorottelu alkoi. 30. elokuuta 2011 yksi Albatroseista törmäsi Liettuassa harjoituksessa ranskalaisen Mirage-hävittäjän kanssa ilmassa ja syöksyi maahan. Lentäjät eivät loukkaantuneet.


title: Eurodance (kappale)

text: Eurodance on Aamupoikien kappale ja toinen single vuonna 2009 ilmestyneeltä albumilta Radiohitit.


title: Eurodance (kappale)

text: Kappaleessa ovat mukana myös Waldo's Peoplen keulahahmo Waldo sekä Movetronin laulaja Päivi.


title: Adriano Celentano

text: Adriano Celentano (6. tammikuuta 1938 Milano, Italia) on italialainen laulaja, laulunsanoittaja, näyttelijä, koomikko, elokuvaohjaaja ja televisiojuontaja.